cyanic-selkie/wikianc huggingface dataset:
അണ്ണാമലൈയ്യർ ക്ഷേത്രം
ഐതിഹ്യം
ഹിന്ദു ഐതിഹ്യങ്ങളൊന്നിൽ, ഭഗവാൻ ശിവന്റെ പത്നി പാർവ്വതി ഒരിക്കൽ തമാശയ്ക്കായി കൈലാസപർവ്വതത്തിലെ പൂന്തോട്ടത്തിലുള്ള ഒരു പുഷ്പം കൊണ്ട് ഭർത്താവിന്റെ കണ്ണുകൾ പൊത്തി. തുടർന്ന് ലോകം മുഴുവൻ വർഷങ്ങളോളം ഇരുട്ടിലായി. ദേവന്മാരെ സംബന്ധിച്ചിടത്തോളം ഒരു നിമിഷം മാത്രമേ ഇരുട്ട് അനുഭവപ്പെടുകയുള്ളൂ. എന്നാൽ പ്രപഞ്ചത്തിൽ നിന്ന് വെളിച്ചം മുഴുവൻ മാറുകയും ഭൂമി വർഷങ്ങളായി ഇരുട്ടിൽ മുങ്ങിപ്പോകുകയും ചെയ്തു. ഭൂമിയിലുള്ള ശിവഭക്തന്മാർ ബുദ്ധിമുട്ടിയപ്പോൾ പാർവ്വതിക്ക് താൻ ചെയ്ത പ്രവൃത്തിയിൽ പശ്ചാത്താപം തോന്നി. അവർ ശിവനെത്തന്നെ തപസ്സ് ചെയ്തു അഭയം പ്രാപിച്ചു. തുടർന്ന് അണ്ണാമലൈ കുന്നുകളുടെ മുകളിൽ പരമേശ്വരനായ ശിവൻ ഒരു അഗ്നിഗോളമായി പ്രത്യക്ഷപ്പെടുകയും ഭൂമിയിൽ ഇരുട്ടുമാറി വെളിച്ചം ലഭിക്കുകയും ചെയ്തു. പിന്നീട് അർദ്ധനാരീശ്വര ദേവനായ ശിവൻ അർദ്ധനാരീശ്വരരൂപത്തിൽ പാർവ്വതിദേവിയിൽ ലയിച്ചു. അരുണഗിരി അഥവാ ചുവന്ന പർവ്വതം എന്നറിയപ്പെടുന്ന അണ്ണാമലൈ ഈ ക്ഷേത്രത്തിനു പുറകിലാണ് സ്ഥിതിചെയ്യുന്നത്. ശിവലിംഗത്തിന്റെ പ്രതീകമായാണ് അണ്ണാമലൈ കുന്നുകൾ കണക്കാക്കപ്പെടുന്നത്.
ഒരിക്കൽ വിഷ്ണുവും ബ്രഹ്മാവും തങ്ങളിൽ ആർക്കാണ് മേൽക്കോയ്മ എന്നറിയുവാനായി മത്സരിച്ചപ്പോൾ ശിവൻ അഗ്നിരൂപത്തിൽ പ്രത്യക്ഷപ്പെട്ട് തന്റെ ഉത്പത്തി എവിടെയെന്ന് കണ്ടുപിടിക്കാൻ അവരെ വെല്ലുവിളീച്ചു എന്ന മറ്റൊരു ഐതിഹ്യംപറയുന്നു. അഗ്നിമലയിലെ ശിവലിംഗത്തിന്റെ അടിസ്ഥാനം ഏതിന്മേൽ ആണ് ഉറപ്പിച്ചിരിക്കുന്നതെന്ന് അറിയാനായി ബ്രഹ്മാവ് ഒരു അരയന്നമായി ആകാശത്തേക്കു പറന്നു. വിഷ്ണുരൂപമായ വരാഹം ഭൂമിയ്ക്കടിയിലേയ്ക്കുപോകുകയും ചെയ്തു. ഈ സംഭവത്തെ ലിംഗോത്ഭവ സങ്കല്പം എന്നു വിളിക്കുന്നു. മിക്ക ശിവക്ഷേത്രങ്ങളുടെയും പടിഞ്ഞാറേ ഭിത്തിയിലെ പവിത്രമായസ്ഥലത്ത് ലിംഗോത്ഭവ സങ്കല്പം പ്രതിഷ്ഠിക്കപ്പെടുന്നു. ബ്രഹ്മാവിനോ വിഷ്ണുവിനോ ശിവലിംഗത്തിന്റെ സ്രോതസ്സ് കണ്ടെത്താനായില്ല. വിഷ്ണു തന്റെ തോൽവി സമ്മതിച്ചപ്പോൾ ബ്രഹ്മാവ് ആകാശത്തിന്റെ അത്യുന്നതങ്ങളിൽ ആ സ്ഥാനം കണ്ടെത്തിയെന്ന് നുണ പറഞ്ഞു. ഇതിനുള്ള ശിക്ഷയായി ഭൂമിയിൽ ആരാലും ആരാധിക്കപ്പെടാതെ പോകട്ടെയെന്നുള്ള ശിവന്റെ ശാപവും ബ്രഹ്മദേവന് ലഭിക്കുകയുണ്ടായി.
ചരിത്രം
ക്രിസ്തുവർഷം ഒൻപതാം നൂറ്റാണ്ടോടു കൂടി ആ കാലഘട്ടത്തിലെ ഭരണകർത്താക്കളായിരുന്ന ചോളരാജാക്കന്മാർ നടത്തിയ നിർമ്മിതികളിലെ ഒരു ശിലാലിഖിതത്തിൽനിന്ന് ഇവിടത്തെ കൊത്തുപണികളെയും ഗോപുരങ്ങളെയും കുറിച്ചുള്ള വിവരങ്ങൾ ലഭിക്കുന്നുണ്ട്. ഒൻപതാം നൂറ്റാണ്ടിനുമുമ്പ് കാഞ്ചീപുരം ഭരിച്ചിരുന്ന പല്ലവ രാജാക്കന്മാരുടെ കീഴിലായിരുന്നു തിരുവണ്ണാമലയെന്നാണ് കുറേ ലിഖിതങ്ങൾ സൂചിപ്പിക്കുന്നു. ഏഴാം നൂറ്റാണ്ടിലെ നായനാർ സന്യാസിമാരായിരുന്ന സംബന്ധർ, അപ്പർ എന്നിവർ തങ്ങളുടെ കാവ്യ രചനകളായിരുന്ന തേവാരം കൃതികളിൽ ഈ ക്ഷേത്രത്തെക്കുറിച്ച് പരാമർശിച്ചിട്ടുണ്ട്. അപ്പർ, സംബന്ധർ എന്നിവർ അണ്ണാമലയ്യയെ ക്ഷേത്രത്തിൽ ആരാധിച്ചിരുന്നതായി പെരിയപുരാണത്തിന്റെ രചയിതാവായ സെക്കിഴാർ എഴുതിയിട്ടുണ്ട്. ക്രി.വ. 850 മുതൽ ക്രി.വ. 1280 വരെ നാലുനൂറ്റാണ്ടുകളിൽ ഈ പ്രദേശം ഭരിച്ചിരുന്ന ചോള രാജാക്കന്മാർ ക്ഷേത്രരക്ഷാധികാരികളായി നിലകൊണ്ടു. രാജവംശത്തിന്റെ വിവിധ വിജയങ്ങളുടെ സ്മരണയ്ക്കായി ക്ഷേത്രത്തിന് ഭൂമി, ആട്, പശു, എണ്ണ എന്നിങ്ങനെ വിവിധ ദാനങ്ങൾ നൽകിയിരുന്നതായി ചോളന്മാരുടെ ലിഖിതങ്ങൾ സാക്ഷ്യപ്പെടുത്തുന്നു. വിജയനഗരസാമ്രാജ്യത്തിലെ സംഗമ വംശകാലത്തെ 48 ലിഖിതങ്ങളും, സലുവാ വംശകാലത്തെ രണ്ട് ലിഖിതങ്ങളും, തുളുവാ വംശകാലത്തെ  55 ലിഖിതങ്ങളും (1491-1570 CE )ആ ഭരണാധികാരികൾ വിജയനഗര സാമ്രാജ്യത്തിനുവേണ്ടി  ക്ഷേത്രത്തിന് ഉപഹാരങ്ങൾ നൽകിയിരുന്നുവെന്ന് സൂചിപ്പിക്കുന്നു. ഏറ്റവും ശക്തനായ വിജയനഗരരാജാവായ കൃഷ്ണദേവരായരുടെ (1509-1529 CE) ഭരണകാലത്തെ ലിഖിതങ്ങൾ ക്ഷേത്രരക്ഷാകർതൃത്വത്തെക്കുറിച്ചുള്ള കൂടുതൽ സൂചനകൾ നൽകുന്നു. ലഭ്യമായ വിജയനഗര ലിഖിതങ്ങളിൽ ഭൂരിഭാഗവും തമിഴ് ഭാഷയിൽ ആണെങ്കിലും ചിലത് കന്നഡ, സംസ്കൃത ഭാഷകളിലും കാണാം. ഭരണപരമായ കാര്യങ്ങൾക്കും പ്രാദേശികവിഷയങ്ങൾക്കും കൂടുതൽ പ്രാധാന്യം നൽകുന്ന വിജയനഗര രാജാക്കന്മാരിൽ നിന്നുള്ള ഇവിടത്തെ ക്ഷേത്രലിഖിതങ്ങൾ തിരുപ്പതി പോലുള്ള മറ്റ് ക്ഷേത്രങ്ങളിലെ ഇതേ ഭരണാധികാരികളുടെ ലിഖിതങ്ങളിൽ നിന്ന് തികച്ചും വ്യത്യസ്തമാണ്. ദാനങ്ങളുമായി ബന്ധപ്പെട്ട ലിഖിതങ്ങളിൽ ഭൂരിഭാഗവും ഭൂമി, ചരക്കുകൾ, ധനം, പശുക്കൾ, വിളക്കുകൾ തെളിക്കുന്നതിനുള്ള എണ്ണ എന്നിവയുടെ ദാനത്തെക്കുറിച്ചാണ് പറയുന്നത്. വിജയനഗര സാമ്രാജ്യകാലത്ത് തീർത്ഥാടനകേന്ദ്രങ്ങളെയും സൈനികപാതകളെയും ബന്ധിപ്പിച്ചിരുന്ന തന്ത്രപ്രധാനമായ ഒരു പാതയുടെ വക്കിലായിരുന്നു തിരുവണ്ണാമല പട്ടണം സ്ഥിതിചെയ്തിരുന്നത്. നായക്കന്മാർ ഭരിച്ച നഗരമായ മധുരയ്ക്ക് സമാനമായി ക്ഷേത്രത്തിന് ചുറ്റും ഒരു നഗരം വികസിച്ചുകൊണ്ടിരുന്നതിനാൽ, ഈ പ്രദേശത്തെ ഒരു നഗര കേന്ദ്രമായി കാണിക്കുന്ന പ്രാചീനലിഖിതങ്ങളും ഇവിടെ കാണാം.
എ.ഡി പതിനേഴാം നൂറ്റാണ്ടിൽ ഈ ക്ഷേത്രം ഉൾപ്പെടെയുള്ള തിരുവണ്ണാമലൈ പട്ടണം കർണാടിക് നവാബിന്റെ ആധിപത്യത്തിൻ കീഴിലായിരുന്നു. 1753 ന് ശേഷം മുഗൾ സാമ്രാജ്യത്തിന്റെ പതനത്തോടെ ആശയക്കുഴപ്പമുണ്ടാകുകയും അരാജകത്വം നടമാടുകയും ചെയ്തുതോടെ നവാബിന് പട്ടണത്തിന്റെ നിയന്ത്രണംതന്നെ നഷ്ടപ്പെടുന്നതിനിടയായി. പിന്നീട് ഹിന്ദു-മുസ്ലിം മേൽനോട്ടങ്ങളുടെ ഒരു കാലഘട്ടവും ഉണ്ടായിരുന്നു. മുരാരുരായ, കൃഷ്ണ റായ, മ്രിത്തിസ് അലി, ബുർഖത് ഉല്ലാഖാൻ എന്നിവരുടെ പിൻഗാമികൾ തുടർച്ചയായി ക്ഷേത്രത്തെ ഉപരോധിച്ചിരുന്നു. യൂറോപ്യന്മാരുടെ കടന്നുകയറ്റം പുരോഗമിക്കുമ്പോൾ, ഫ്രഞ്ച് സൂപ്രീസ്, സാമ്പ്രിനേറ്റ്, ഇംഗ്ലീഷ് ക്യാപ്റ്റൻ സ്റ്റീഫൻ സ്മിത്ത് എന്നിവർ തിരുവണ്ണാമലയെ ആക്രമിച്ചു. ചിലർ ആക്രമണത്തിൽനിന്ന് പിന്മാറിയിരുന്നെങ്കിലും മറ്റുള്ളവർ വിജയികളായി. 1757-ൽ ഫ്രഞ്ചുകാർ ഈ പട്ടണം കൈവശപ്പെടുത്തുകയും പിന്നീട് 1760-ൽ ക്ഷേത്രവും പട്ടണവും ബ്രിട്ടീഷുകാരുടെ നിയന്ത്രണത്തിലായിത്തീരുകയും ചെയ്തു. എ.ഡി. 1750-99 കാലഘട്ടത്തിൽ മൈസൂർ ഭരിച്ചിരുന്ന ടിപ്പു സുൽത്താൻ 1790-ൽ തിരുവണ്ണാമലൈ നഗരം പിടിച്ചെടുത്തു. പത്തൊൻപതാം നൂറ്റാണ്ടിന്റെ ആദ്യപകുതിയിൽ ഈ പട്ടണവും ക്ഷേത്രവും ബ്രിട്ടീഷ് ഭരണത്തിൻ കീഴിലായിരുന്നു. 1951 മുതൽ, ഹിന്ദു മത-ചാരിറ്റബിൾ എൻ‌ഡോവ്‌മെൻറ് നിയമപ്രകാരം, ക്ഷേത്രപരിപാലനം തമിഴ്‌നാട് സർക്കാരിന്റെ ഹിന്ദു മത-എൻ‌ഡോവ്‌മെൻറ് ബോർഡിൽ (എച്ച്ആർ & സിഇ) നിക്ഷിപ്തമായിരിക്കുന്നു. 2002-ൽ ആർക്കിയോളജിക്കൽ സർവ്വേ ഓഫ് ഇന്ത്യ ഈ ക്ഷേത്രത്തെ ഒരു ദേശീയ പൈതൃക സ്മാരകമായി പ്രഖ്യാപിക്കുകയും അതിന്റെ സംരക്ഷണച്ചുമതല ഏറ്റെടുക്കുകയും ചെയ്തു. എന്നിരുന്നാലും, വ്യാപകമായ പ്രതിഷേധവും സുപ്രീംകോടതിയിൽ നടന്ന വ്യവഹാരവും ഏ എസ് ഐ യിൽനിന്ന് ക്ഷേത്രത്തെ ഹിന്ദു മത-എൻ‌ഡോവ്‌മെൻറ് ബോർഡിലേക്ക് തിരികെ എത്തിക്കുന്നന്നതിലേയ്ക്ക് നയിച്ചു.
കോവിൽ
ക്ഷേത്രത്തിലെ ഏറ്റവും പഴക്കമുള്ള കെട്ടിടമായ പ്രധാന കോവിലിലെ അരുണാചലേശ്വരയുടെ മുഖം കിഴക്കോട്ട് ദർശനമായാണ് കാണപ്പെടുന്നത്. നന്ദി, സൂര്യൻ എന്നീ ദേവന്മാരുടെ കോവിലുകളും ഇവിടെ കാണപ്പെടുന്നു. ക്ഷേത്രത്തിന്റെ മതിലുകൾക്ക് പിന്നിൽ വിഷ്ണുവിന്റെ അവതാരമായ വേണുഗോപാലസ്വാമിക്ക് ഒരു പ്രതിഷ്ഠയുണ്ട്. ശ്രീകോവിലിനുള്ളിൽ സോമസ്കന്ദർ, ദുർഗ്ഗ, ചണ്ഡികേശ്വരൻ, ഗജലക്ഷ്മി, അറുമുഖസ്വാമി, ദക്ഷിണാമൂർത്തി, സ്വർണ്ണഭൈരവർ, നടരാജൻ, ലിംഗോത്ഭവർ തുടങ്ങിയ പ്രതിഷ്ഠകൾ കൂടാതെ ശിവലിംഗവും കാണപ്പെടുന്നു. പ്രതിഷ്ഠകൾ വിശ്രമിക്കുന്ന പവിത്ര അറയായ പള്ളിയറയും കാണപ്പെടുന്നു. ശ്രീകോവിലിനു ചുറ്റുമുള്ള ആദ്യ പ്രദക്ഷിണവഴിയിലാണ് ഇത് സ്ഥിതിചെയ്യുന്നത്. രണ്ടാമത്തെ പ്രദക്ഷിണവഴിയിൽ ഉണ്ണാമലൈ അമ്മന്റെ മന്ദിരവും സ്ഥിതി ചെയ്യുന്നു. അമ്മനെ നില്ക്കുന്ന നിലയിൽ ചിത്രീകരിച്ചിരിക്കുന്നു. സംബന്ധവിനായകർ ബലിപീഠത്തിൻറെയും കൊടിമരത്തിൻറെയും വടക്ക്ഭാഗത്ത് സ്ഥിതിചെയ്യുന്നു. ആയിരംകാൽ മണ്ഡപത്തിന്റെ തെക്കുഭാഗത്തായി സുബ്രഹ്മണ്യനുവേണ്ടിയുള്ള ഒരു ചെറിയ കോവിലും ഒരു വലിയ കുളവും കാണപ്പെടുന്നു. ഭൂഗർഭശിവലിംഗം ആയ പാതാളലിംഗം ഇരിക്കുന്നസ്ഥലം രമണ മഹർഷി (1879 – 1950 CE) പ്രായശ്ചിത്തം അനുഷ്‌ഠിച്ച സ്ഥലമാണെന്ന് വിശ്വസിക്കപ്പെടുന്നു. ശിവഗംഗ എന്നറിയപ്പെടുന്ന കുളത്തിൻറെ വടക്കൻ തീരത്ത് ശിവഗംഗ വിനായകക്ഷേത്രം സ്ഥിതിചെയ്യുന്നു.
മണ്ഡപങ്ങൾ
മൂന്നാമത്തെ ചുറ്റും മതിലിനരികിൽ പതിനാറ് തൂണുകളുള്ള ഒരു ദീപ ദർശന മണ്ഡപം ഉണ്ട്. പവിത്രവും ഔഷധഗുണമുള്ളതുമായി കണക്കാക്കുന്ന ഇവിടത്തെ ക്ഷേത്രവൃക്ഷം ആയ ഒരു ഇലഞ്ഞിമരത്തിന്റെ ശാഖകളിൽ കുഞ്ഞുങ്ങളില്ലാത്ത ദമ്പതികൾ ചെറുതൊട്ടിലുകൾ ഭക്തിപൂർവ്വം കെട്ടിത്തൂക്കി പ്രാർഥിക്കാറുണ്ട്. പ്രപഞ്ചസൃഷ്ടിക്ക് ശേഷം ഭൂമിയും ആകാശവും വേർപിരിഞ്ഞ സമയത്ത് ഈ മരം ക്ഷേത്രത്തിലെത്തിയതാകാമെന്ന് പുരാണങ്ങളിൽ എഴുതിയിരിക്കുന്നു. കല്യാണമണ്ഡപം, വിവാഹഹാൾ, എന്നിവ തെക്കുപടിഞ്ഞാറ് ഭാഗത്ത് സ്ഥിതി ചെയ്യുന്നു. വിജയനഗരശൈലിയിലാണ് ഇത് നിർമ്മിച്ചിരിക്കുന്നത്. ക്ഷേത്രത്തിന്റെ പുറമെയുള്ള തുറന്ന ആരാധനാലയത്തിൽ കല്ല് കൊണ്ടുള്ള ഒരു ത്രിശൂലം കാണപ്പെടുന്നു, ക്ഷേത്രവൃക്ഷത്തിന്ന് ചുറ്റും കാണപ്പെടുന്നതുപോലെ ഇരുമ്പുകമ്പികൊണ്ടുള്ള സംരക്ഷണവലയം ഇവിടെ നിർമ്മിച്ചിരിക്കുന്നു. മൂന്നാമത്തെ ചുറ്റുമതിലിനരികിലുള്ള വസന്തകാലമണ്ഡപം എന്നറിയപ്പെടുന്ന വസന്തമണ്ഡപത്തിൽ കാളസ്തേശ്വര ക്ഷേത്രവും ക്ഷേത്ര ഓഫീസും കാണപ്പെടുന്നു.നാലാമത്തെ മതിലിനരികിൽ നന്ദി, ബ്രഹ്മ തീർത്ഥം എന്നിവ കാണപ്പെടുന്നു. ക്ഷേത്രക്കുളം, യാനൈ തിരൈ കൊണ്ട വിനായക ക്ഷേത്രം, ആറ് അടി ഉയരമുള്ള നന്ദിയുടെ ഒരു മണ്ഡപം എന്നിവ വല്ലാല മഹാരാജാവ് സ്ഥാപിച്ചതാണ്.
ആരാധനയും ഉത്സവങ്ങളും
ക്ഷേത്രപൂജകൾ ക്ഷേത്രത്തിലെ പൂജാരികൾ (അനുഷ്ഠാനങ്ങൾ) ഉത്സവ ആഘോഷങ്ങളുടെ ഭാഗമായും അല്ലാതെയും ദിവസേന നടത്തുന്നു. തമിഴ് നാട്ടിലെ മറ്റു ശിവക്ഷേത്രങ്ങളെപ്പോലെ തന്നെ, പൂജാരികൾ ബ്രാഹ്മണ ഉപജാതിക്കാരായ ശൈവസമുദായത്തിൽ നിന്നുള്ളവരാണ്. രാവിലെ 5:30 ന് ഉഷഃകാലം, 8 മണിക്ക് കാലശാന്തി, രാവിലെ 10 മണിക്ക് ഉച്ചികാലം, വൈകിട്ട് 6:00 ന് സായരക്ഷയ്, വൈകിട്ട് 8 മണിക്ക് രണ്ടാംകാലം, രാത്രി 10:00 മണിക്ക് അർദ്ധജാമം എന്നിങ്ങനെ ക്ഷേത്രാചാരപ്രകാരമുള്ള പൂജാവിധികളും ആചാരങ്ങളും ദിവസത്തിൽ ആറു തവണ നടത്താറുണ്ട്. ഓരോ ആചാരാനുഷ്ഠാനത്തിൻറെയും ഭാഗമായി അരുണാചലേശ്വര, ഉണ്ണാമലൈ അമ്മൻ എന്നിവർക്കായി അഭിഷേകം (പുണ്യസ്നാനം), അലങ്കാരം (അലങ്കാരത്തിന്), നെവേദ്യം (ഭക്ഷണ വഴിപാട്), ദീപാരാധനയ്ക്കായി വിളക്കുകൾ തെളിയ്ക്കുക തുടങ്ങിയ നാല് ഘട്ടങ്ങൾ ഉൾപ്പെടുന്നു: നാഗസ്വര സംഗീതത്തിന് ചുറ്റുമായി പുരോഹിതന്മാർ വേദമന്ത്രങ്ങൾ ഉരുവിട്ടുകൊണ്ട് ആരാധിക്കുന്നു. ആഴ്ചതോറുമുള്ള ആചാരങ്ങളായ സോമവാരം, ശുക്രാവാരം, രണ്ടാഴ്ചയിലൊരിക്കൽ പ്രദോഷം പോലുള്ള ആഘോഷങ്ങൾ, അമാവാസി പോലുള്ള പ്രതിമാസ ഉത്സവങ്ങൾ, പൂർണ്ണിമ, ചതുർത്ഥി എന്നിവയും ഇവിടെ നടത്തുന്നുണ്ട്.
വർഷം മുഴുവൻ ഇവിടെ നിരവധി ഉത്സവങ്ങൾ നടക്കാറുണ്ട്. ബ്രഹ്മോത്സവം നാലു പ്രധാന ഉത്സവങ്ങളായാണ് പ്രതിവർഷം ആഘോഷിക്കുന്നത്. ഇവയിൽ ഏറ്റവും പ്രധാനപ്പെട്ടത് നവംബർ മാസത്തിലും ഡിസംബർ മാസങ്ങളിലുമായി കാർത്തികൈ മാസത്തിൽ കാർത്തിക ദീപത്തിന്റെ ആഘോഷത്തോടനുബന്ധമായി നടക്കുന്ന ഉത്സവമാണ്. അരുണാചല കുന്നിൻറെ മുകളിലായി മൂന്ന് ടൺ നെയ്യ് ഉപയോഗിച്ച് അണ്ടാവ് പോലുള്ള വലിയൊരു പാത്രത്തിൽ കാർത്തികദീപം തെളിയിക്കുന്നു. ഉത്സവ ചടങ്ങുകളുടെ ഭാഗമായി അലംകൃതമായ ഒരു ദാരുരഥത്തിൽ അരുണാചലേശ്വരയുടെ ബിംബവും വഹിച്ചുകൊണ്ട് മലക്ക് ചുറ്റും പ്രദക്ഷിണവും വക്കുന്നു. ചോള കാലഘട്ടത്തിനു (850 മുതൽ എ.ഡി. 1280 വരെ) മുമ്പുതന്നെ ആഘോഷം ആരംഭിച്ചിരുന്നതായി രേഖകൾ സൂചിപ്പിക്കുന്നു. ഇരുപതാം നൂറ്റാണ്ടിലെത്തിയപ്പോൾ ഇത് പത്തു ദിവസം വരെ നീണ്ടു.
എല്ലാ പൗർണ്ണമിയിലും, പതിനായിരക്കണക്കിന് തീർത്ഥാടകർ അരുണാചലമല ചുറ്റി നഗ്നപാദരായി അരുണാചലേശ്വരനെ ആരാധിക്കാനെത്തുന്നുണ്ട് ഈ പ്രദക്ഷിണം ഏകദേശം 14 കിലോമീറ്ററോളം (8.7 മൈൽ)ദൈർഘ്യമുള്ളതാണ്. ഗിരിവലം എന്നാണ് ഇത് അറിയപ്പെടുന്നത്. ഹിന്ദു ഐതിഹ്യമനുസരിച്ച്, ഈ നടത്തം പാപങ്ങളെ നീക്കുകയും, ആഗ്രഹങ്ങൾ പൂർത്തീകരിക്കുകയും, [പുനർജന്മം|പുനർജന്മത്തിൽ]] നിന്നും മോക്ഷം നേടാൻ സഹായിക്കുകയും ചെയ്യുന്നു. മലമുകളിലുള്ള കുന്ന് കുളങ്ങൾ, കോവിലുകൾ, ധ്യാനമണ്ഡപങ്ങൾ, ഉറവകൾ, ഗുഹകൾ എന്നിവയിലെല്ലാം നേർച്ചകൾ അർപ്പിച്ചുകൊണ്ടാണ് പ്രദക്ഷിണം നടത്തുന്നത്. ഒരു മാസത്തോളം ഇതു തുടരുന്നു. തമിഴ് കലണ്ടറിലെ പൗർണ്ണമി ദിനത്തിൽ നൂറുകണക്കിന് തീർത്ഥാടകർ ലോകമെമ്പാടും നിന്ന് അരുണചേലേശ്വരനെ കാണാൻ എത്തുന്നുണ്ട്. തടിയിൽ കൊത്തുപണിചെയ്ത അഞ്ച് തേരുകൾ പ്രദക്ഷിണത്തിനായുപയോഗിക്കുന്നു.
മതപരമായ പ്രാധാന്യം
ഭൂമി, ജലം, വായു, ആകാശം, തീ എന്നിങ്ങനെ പ്രകൃതിയുടെ മൂലഘടകങ്ങളിൽ ഓരോന്നിന്റെ സാക്ഷാൽക്കാരമെന്ന് കരുതപ്പെടുന്ന പഞ്ചഭൂതസ്ഥലങ്ങൾ എന്നറിയപ്പെടുന്ന അഞ്ച് ശിവക്ഷേത്രങ്ങളിൽ ഒന്നായി അരുണാചലേശ്വരക്ഷേത്രം കണക്കാക്കപ്പെടുന്നു. ബൃഹത്തായ ഒരു അഗ്നിസ്തംഭമായി ഇവിടെ പ്രത്യക്ഷനായ ശിവൻറെ തലയും കാല്പാദവും ബ്രഹ്മാവിനും, വിഷ്ണുവിനും കണ്ടുപിടിക്കാൻ സാധിച്ചില്ല എന്നു പറയപ്പെടുന്നു. ക്ഷേത്രത്തിലെ പ്രധാന ശിവലിംഗമായ അഗ്നിലിംഗം കർമ്മം, നന്മ, ആത്മത്യാഗമനോഭാവം എന്നിവയെയും അഗ്നികല്പത്തിൻറെ അവസാനം സന്യാസജീവിതത്തിൽനിന്നുള്ള മുക്തിയെയും പരാമർശിക്കുന്നു.
മനുഷ്യ ശരീരഘടനയുടെ താന്ത്രികചക്രങ്ങളെ പ്രതിധാനം ചെയ്യുന്ന ശിവക്ഷേത്രങ്ങൾ “ആധാരസ്ഥലങ്ങൾ“ എന്നറിയപ്പെടുന്നു. അരുണാചലേശ്വര ക്ഷേത്രം മണിപുര ചക്രവുമായി ബന്ധപ്പെട്ട് മണിപൂരകസ്ഥലം എന്നാണ് വിളിക്കപ്പെടുന്നത്. സോളാർ പ്ലെക്സസുമായി ബന്ധപ്പെട്ട ചക്രമാണ് മണിപൂരകം.
വിശുദ്ധരും സാഹിത്യ പരാമർശവും
ഏഴാംനൂറ്റാണ്ടിൽ ജീവിച്ചിരുന്ന തമിഴ് ശൈവകവിയായിരുന്ന തിരുജ്ഞാനസംബന്ധർ ആദ്യത്തെ തിരുമുറൈ ആയി സമാഹരിച്ച തേവാരത്തിലെ പത്ത് വാക്യങ്ങളിൽ അരുണാചലേശ്വരനെയും ഉണ്ണാമല അമ്മനെയും നമസ്‌ക്കരിക്കുന്നു. സംബന്ധരുടെ സമകാലികനായിരുന്ന അപ്പർ, അഞ്ചാം തിരുമുറൈ ആയി സമാഹരിച്ച തേവാരത്തിലെ 10 വാക്യങ്ങളിലും അരുണാചലേശ്വരനെ നമസ്‌ക്കരിക്കുന്നു. തേവാരങ്ങളിൽ പ്രകീർത്തിക്കപ്പെടുന്നതിനാൽ ഈ ക്ഷേത്രത്തെ ശൈവവിശ്വാസത്തിൽ പരാമർശിക്കുന്ന 276 പാടൽ പെട്ര സ്ഥലങ്ങളിൽ ഉൾപ്പെടുത്തിയിരിക്കുന്നു.
ഒൻപതാം നൂറ്റാണ്ടിലെ തമിഴ് സന്യാസിയും കവിയുമായ മാണിക്കവാചകർ തന്റെ രചനയിൽ അരുണാചലേശ്വരനെ പുകഴ്ത്തുകയും ദേവനെ "അണ്ണാമലൈ" എന്ന് വിശേഷിപ്പിക്കുകയും ചെയ്തിരിക്കുന്നു. തമിഴ് കലണ്ടർ അനുസരിച്ചുള്ള മാർകഴി മാസത്തിൽ അദ്ദേഹം ക്ഷേത്രത്തിൽവച്ച് തിരുവേമ്പവായ് എന്ന കൃതി രചിച്ചു. ഇരുപത് സ്തുതിഗീതങ്ങളുടെ സമാഹാരമായ തിരുവേമ്പവായിൽ അദ്ദേഹം സ്വയം ഒരു സ്ത്രീയായി സങ്കൽപ്പിച്ചുകൊണ്ട് പാവൈ നോമ്പ് ആചരിച്ചുകൊണ്ട് ശിവനെ സ്തുതിക്കുന്നു. മാർകഴി മാസത്തിൽ തമിഴകത്ത് സ്ത്രീകൾ എടുക്കുന്ന നോമ്പാണ് പാവൈ നോമ്പ്. തിരുവേമ്പവായിലെ ഇരുപത് ഗാനങ്ങളും തിരുപ്പള്ളുന്തുറൈ പ്രഭുവിന്റെ തിരുപ്പള്ളിയെഴുച്ചിയിലെ പത്ത് ഗാനങ്ങളും പുണ്യമാസമായ മാർഗഴിയിൽ തമിഴ്‌നാടിലുടനീളം ആലപിക്കപ്പെടുന്നു (തമിഴ് കലണ്ടറിന്റെ ഒമ്പതാം മാസം, ഡിസംബർ, ജനുവരി). തിരുവണ്ണാമലൈയിൽ ജനിച്ച പതിനഞ്ചാം നൂറ്റാണ്ടിലെ തമിഴ് കവിയായിരുന്നു അരുണഗിരിനാഥർ. അദ്ദേഹത്തിന്റെ സഹോദരി സഹോദരനെ സന്തോഷിപ്പിക്കാൻ എപ്പോഴും താൻ സമ്പാദിച്ചതെല്ലാം അദ്ദേഹത്തിന്ന് നൽകുകയും ചെയ്തിരുന്നു. എന്നാൽ വഴക്കാളിയും സ്ത്രീലമ്പടനുമായാണ് അദ്ദേഹം തന്റെ ആദ്യകാലം ചെലവഴിച്ചത്. ഒടുവിൽ തൻ്റെ ആരോഗ്യം ക്ഷയിക്കുകയാണെന്നറിഞ്ഞപ്പോൾ ഗോപുരത്തിൽ നിന്ന് ചാടി ആത്മഹത്യ  ചെയ്യാൻ അദ്ദേഹം ശ്രമിച്ചുവെങ്കിലും മുരുകന്റെ കൃപയാൽ രക്ഷപ്പെട്ടു. അദ്ദേഹത്തിന് പിടിപെട്ട കുഷ്ഠം, മനപ്പരിവർത്തനത്തിൻ്റേ ഭക്തിയുടെയും ഒരു വഴി തുറന്നുകൊടുക്കുകയും മനുഷ്യരാശിയുടെ പ്രയോജനത്തിനായി ഭക്തിഗാനങ്ങൾ സൃഷ്ടിക്കാൻ അദ്ദേഹത്തെ പ്രേരിപ്പിക്കുകയും ചെയ്തു. തുടർന്ന് കടുത്ത ഭക്തനായിത്തീർന്ന അദ്ദേഹം മുരുകനെ മഹത്ത്വപ്പെടുത്തുന്ന അനവധി തമിഴ് ഗാനങ്ങൾ രചിച്ചു. അതിൽ ഏറ്റവും ശ്രദ്ധേയമായത് തിരുപ്പുകഴ് ആണ്. തന്നെ ആത്മഹത്യയിൽ നിന്ന് അത്ഭുതകരമായി രക്ഷപ്പെടുത്തിയതിന് ശേഷം അരുണഗിരി അണ്ണാമലൈയിൽ വച്ച് തന്റെ ആദ്യഗാനമായ 'മുത്തായ് തരൂ' രചിച്ചു. അരുണഗിരി ദക്ഷിണേന്ത്യയിലുടനീളമുള്ള ക്ഷേത്രങ്ങൾ സന്ദർശിക്കുകയും 16,000 ഗാനങ്ങൾ രചിക്കുകയും ചെയ്തെങ്കിലും അവയിൽ രണ്ടായിരത്തോളം ഗാനങ്ങൾ മാത്രമേ ഇന്ന് ലഭ്യമായിട്ടുള്ളൂ. അദ്ദേഹത്തിന്റെ ഗാനങ്ങൾ പുണ്യത്തിന്റെയും നീതിയുടെയും ജീവിതത്തിലേക്കുള്ള വഴി കാണിക്കുകയും ഒരു പുതിയ ആരാധനാരീതിയായി സംഗീതാരാധനയ്ക്ക് രൂപം നൽകുകയും ചെയ്തു.
ഇരുപതാം നൂറ്റാണ്ടിന്റെ മദ്ധ്യത്തിൽ രമണമഹർഷിയുടെ (ജീവിതകാലം: എ.ഡി. 1879-1950) കൃതിയിലൂടെ പാശ്ചാത്യ ലോകം തിരുവണ്ണാമലയെക്കുറിച്ച് അറിയാനിടയായി. തിരുവണ്ണാമലയിൽ എത്തിയ മഹർഷി അരുണാചലേശ്വര ക്ഷേത്രത്തിൽ പോകുകയും ആദ്യ ഏതാനും ആഴ്ചകൾ അദ്ദേഹം അവിടെയുള്ള ആയിരംകാൽ മണ്ഡപത്തിൽ ചെലവഴിക്കുകയും ചെയ്തു. തുടർന്ന് ക്ഷേത്രത്തിലെ മറ്റ് സ്ഥലങ്ങളിലേക്കും ഒടുവിൽ പാതാള-ലിംഗം നിലവറയിലേക്കും മാറി. അവിടെ, കീടങ്ങളുടെയും മറ്റും കടിയെക്കുറിച്ച് അറിയാനാവാത്ത വിധം ആഴത്തിലുള്ള ഒരു സമാധിയിൽ ലയിച്ച് ദിവസങ്ങളോളം ചെലവഴിച്ചു. പ്രാദേശികസന്യാസിയായ ശേഷാദ്രി സ്വാമികൾ അദ്ദേഹത്തെ ഭൂഗർഭ നിലവറയിൽ കണ്ടെത്തി സംരക്ഷിക്കാൻ ശ്രമിച്ചു. അവിടെ ധ്യാനനിരതനായ രമണമഹർഷിയുടെ ജീവനുള്ള ശരീരം ഉറുമ്പുകൾക്ക് വരെ ഭക്ഷണമായി മാറിക്കൊണ്ടിരുന്നപ്പോൾ ആ ധ്യാനത്തിൽ നിന്ന് അദ്ദേഹത്തിന് പരമമായ അറിവ് ലഭിക്കാനിടയായി. രമണമഹർഷി ധ്യാനിച്ച ഗുഹ അരുണാചല കുന്നുകളുടെ താഴത്തെ ചരിവുകളിലാണുള്ളത്. അതിന്റെ താഴ്‌വരയിൽ അദ്ദേഹത്തിന്റെ ഒരു ആശ്രമവുമുണ്ട് മോക്ഷം നേടാനാകുന്ന സ്ഥലം എന്ന അർത്ഥത്തിൽ മുക്തിസ്ഥാനം എന്നും ഈ സ്ഥലത്തെ വിളിക്കുന്നു. ശേഷാദ്രി സ്വാമികൾ, ഗുഗായ് നമശ്ശിവായർ, യോഗി രാംസുരത്കുമാർ തുടങ്ങിയ വിശുദ്ധന്മാർ ഈ ക്ഷേത്രവുമായി ബന്ധപ്പെട്ടിരിക്കുന്നു.
പുറം കണ്ണികൾ
വർഗ്ഗം:പാടൽ പെട്ര സ്ഥലം വർഗ്ഗം:പഞ്ചഭൂത സ്ഥലം വർഗ്ഗം:ശിവക്ഷേത്രങ്ങൾ വർഗ്ഗം:തമിഴ്‌നാട്ടിലെ ക്ഷേത്രങ്ങൾ
കോട്ടയം (മലബാർ)
thumbnail|[[രാജാ രവിവർമ്മ വരച്ച പഴശ്ശിരാജയുടെചിത്രം]] കോട്ടയം (മലബാർ) (Cotiote) കേരളത്തിലെ പഴയ ജന്മികൾ ഭരിച്ച ഒരു നാട്ടുരാജ്യമായിരുന്നു. പഴശിരാജാവിന്റെ ഭരണത്താൽ ഈ സ്ഥലം പ്രസിദ്ധമാണ്.
ഭൂമിശാസ്ത്രം
ഇന്നത്തെ തലശ്ശേരി താലൂക്കിലെ 1000 ചതുരശ്രകിലോമീറ്ററും വയനാട് ജില്ലയിലെ 2000 ചതുരശ്രകിലോമീറ്ററും അടങ്ങിയ ഒരു പ്രദേശമായിരുന്നു കോട്ടയം (മലബാർ). ഇതിന്റെ തലസ്ഥാനം മലബാറിലെ കോട്ടയം ആയിരുന്നു. പുന്നക്കാട്ട് സ്വരൂപം എന്നാണ് ഇവിടം ഭരിച്ചവർ അറിയപ്പെട്ടിരുന്നത്. ഇവരിലെ പടിഞ്ഞാറെ കോവിലകം സ്ഥിതിചെയ്യുന്ന പഴശ്ശിയിലെ പ്രസിദ്ധനായിരുന്ന ഭരണാാധികാരിയാണ് പഴശ്ശിരാജ.
കഥകളിയുടെ ഈറ്റില്ലം
1665 മുതൽ 1725 വരെ ഉണ്ടായിരുന്ന കോട്ടയം രാജാവിന്റെ കാലത്താണ് കഥകളി വളരുകയും പ്രാമാണ്യം പ്രാക്കുകയും ഉണ്ടായത്. കൊട്ടാരക്കര തമ്പുരാൻ വികസിപ്പിച്ച രാമനാട്ടരൂപത്തെ വികസിപ്പിച്ച് കഥകളിയെ പരിഷ്കരിച്ച അദ്ദേഹം നല്ലൊരു നടനും നർത്തകനും ആയിരുന്നു. ചാത്തുപ്പണിക്കർ മുതലായ പല കലാകാരന്മാരും കഥകളിയെ ഇന്നത്തെ രൂപത്തിൽ വികസിപ്പിച്ചെടുക്കുന്നതിൽ നല്ല പങ്ക് വഹിച്ചിട്ടുണ്ട്. അന്ന് രൂപീകരിരിച്ച നിയമങ്ങൾക്ക് ഇന്നും കാര്യമായ മാറ്റങ്ങൾ വന്നിട്ടില്ല.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നാട്ടുരാജ്യങ്ങൾ
കോട്ട്ലിക്, അലാസ്ക
കോട്ട്ലിക് ( സെൻട്രൽ യുപിക് ഭാക്ഷയിൽ: Qerrulliik) കുസിൽവാക്ക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഔരു പട്ടണമാണ്. 2000 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 591 ആണ്.
ഭൂമിശാസ്ത്രം
കോട്ട്ലിക് സ്ഥിതി ചെയ്യുന്ന അക്ഷാംശ രേഖാംശങ്ങൾ 63.03577°N, -163.56018°W ആണ്. യൂക്കോൺ-കുസ്കോക്വിം അഴിമുഖത്ത് ഇമ്മോണാക്കിനു 35 മൈൽ വടക്കു കിഴക്കായി കോട്ട്ലിക് ചതുപ്പുനിലത്തിൻറെ കിഴക്കേ കരയിലാണ് പട്ടണം നിലകൊള്ളുന്നത്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെ വിസ്തൃതി 4.7 sqmi ആണ്. ഇതിൽ 3.8 sqmi ഭാഗം കരയും ബാക്കി 0.8 sqmi ഭാഗം (17.85%) വെള്ളവുമാണ്. സബ്-ആർട്ടിക് കാലാവസ്ഥയാണിവിടെ. താപനില -50 യ്ക്കും 87 നുമിടയ്ക്കാണ്. ശരാശരി 60 ഇഞ്ചുവരെ മഞ്ഞുപെയ്യാറുണ്ട്.
എലിസബത്ത് ഹർലി
എലിസബത്ത് ജെയ്ൻ ഹർലി (ജനനം 10 ജൂൺ 1965) ഒരു ഇംഗ്ലീഷ് അഭിനേത്രിയും മോഡലുമാണ്.
ഒരു അഭിനേത്രിയെന്ന നിലയിൽ, ഓസ്റ്റിൻ പവേഴ്‌സ്: ഇന്റർനാഷണൽ മാൻ ഓഫ് മിസ്റ്ററി (1997) എന്ന ചിത്രത്തിലെ വനേസ കെൻസിംഗ്ടൺ, ബെഡാസ്ലെഡിലെ ഡെവിൾ (2000) എന്നിവയായിരുന്നു അവരുടെ ഏറ്റവും അറിയപ്പെടുന്ന ചലച്ചിത്ര വേഷങ്ങൾ. ഹർലിയുടെ ടെലിവിഷൻ വേഷങ്ങളിൽ ഇ! യഥാർത്ഥ പരമ്പര ദി റോയൽസ് (2015–2018), അതേ പേരിലുള്ള മാർവൽ കോമിക്സ് പരമ്പരയെ അടിസ്ഥാനമാക്കിയുള്ള റൺവേസിൽ (2019) മോർഗൻ ലെ ഫെയെ അവതരിപ്പിക്കുന്നു.
ഒരു ബിഗ് ബജറ്റ് ചിത്രത്തിലെ അവരുടെ ആദ്യ വേഷം പാസഞ്ചർ 57 (1992) എന്ന ചിത്രത്തിലായിരുന്നു. 1994-ൽ ഹർലി തന്റെ ഫോർ വെഡ്ഡിംഗ്‌സ് ആന്റ് എ ഫ്യൂണറൽ എന്ന ചിത്രത്തിന്റെ ലണ്ടൻ പ്രീമിയറിലേക്ക് ഹഗ് ഗ്രാന്റിനൊപ്പം, കറുത്ത നിറത്തിലുള്ള വെർസേസ് വസ്ത്രം ധരിച്ച് സ്വർണ്ണ സേഫ്റ്റി പിന്നുകൾ ധരിച്ചു, അത് അവരുടെ തൽക്ഷണ മാധ്യമശ്രദ്ധ നേടി.
-ആം വയസ്സിൽ കമ്പനി ഹർലിക്ക് അവരുടെ ആദ്യത്തെ മോഡലിംഗ് ജോലി നൽകിയതുമുതൽ അവർ സൗന്ദര്യവർദ്ധക കമ്പനിയായ എസ്റ്റി ലോഡറുമായി ബന്ധപ്പെട്ടിരിക്കുന്നു. മുതൽ അവർ അവരെ അവരുടെ ഉൽപ്പന്നങ്ങളുടെ പ്രതിനിധിയായും മോഡലായും അവതരിപ്പിച്ചു. ഹർലിയുടെ പേരിലുള്ള ഒരു ബീച്ച്വെയർ ലൈനുണ്ട്.
ആദ്യകാല ജീവിതം
എലിസബത്ത് ഹർലി 1965 ജൂൺ 10 ന് ഹാംഷെയറിലെ ബേസിംഗ്സ്റ്റോക്കിൽ ഏഞ്ചല മേരിയുടെയും ( നീ ടിറ്റ്) റോയ് ലിയോനാർഡ് ഹർലിയുടെയും ഇളയ മകളായി ജനിച്ചു. അവരുടെ അച്ഛൻ റോയൽ ആർമി എജ്യുക്കേഷണൽ കോർപ്സിൽ ഒരു മേജറായിരുന്നു; അവളുടെ അമ്മ കെംഷോട്ട് ജൂനിയർ സ്കൂളിലെ അധ്യാപികയായിരുന്നു. അവർക്ക് ഒരു മൂത്ത സഹോദരി, കേറ്റ്, ഒരു ഇളയ സഹോദരൻ മൈക്കൽ ഹർലി എന്നിവരുണ്ട്.
ഹർലി ബേസിംഗ്സ്റ്റോക്കിലെ മിക്‌സഡ് സെക്കണ്ടറിയായ ഹാരിയറ്റ് കോസ്റ്റെല്ലോ സ്‌കൂളിൽ ചേർന്നു, കൗമാരപ്രായത്തിൽ തന്നെ അവർ പങ്ക് ഫാഷനിൽ ഏർപ്പെട്ടു, പിങ്ക് നിറം നൽകുകയും മൂക്ക് തുളയ്ക്കുകയും ചെയ്തു. "എനിക്ക് 16 വയസ്സുള്ളപ്പോൾ - ഇത് ഏകദേശം 1981, 1982 - ഞാൻ വളർന്ന പ്രാന്തപ്രദേശമായ ബേസിംഗ്സ്റ്റോക്കിൽ ആയിരിക്കേണ്ട കാര്യം പങ്ക് ആയിരുന്നു," അവർ വിശദീകരിച്ചു. അവർ ചെറുപ്പത്തിൽ ന്യൂ ഏജ് സഞ്ചാരികളുമായി ബന്ധപ്പെട്ടിരുന്നതായും റിപ്പോർട്ടുണ്ട്. ചെറുപ്പത്തിൽ നർത്തകിയാകാൻ ആഗ്രഹിച്ച അവർ ബാലെ ക്ലാസുകളിൽ ചേർന്നു. ഹർലി ആറാം ഫോമിൽ തുടരുകയും ലണ്ടൻ സ്റ്റുഡിയോ സെന്ററിൽ നൃത്തവും നാടകവും പഠിക്കുന്നതിന് മൂന്ന് വർഷം ചെലവഴിക്കുന്നതിന് മുമ്പ് 1983-ൽ ഇംഗ്ലീഷ്, സോഷ്യോളജി, സൈക്കോളജി എന്നിവയിൽ എ-ലെവൽ കരസ്ഥമാക്കി. AWOL ഒരു ഗ്രീക്ക് ദ്വീപിലേക്ക് പോയതിന് ശേഷം 1986-ൽ അവരെ സ്കൂളിൽ നിന്ന് പുറത്താക്കി.
ഡാലിയാ പൂക്കൾ
ഡാലിയ പൂക്കൾ 1980-ൽ ഇറങ്ങിയ പ്രതാപ് സിംഗ് സംവിധാനം ചെയ്ത ഒരു മലയാളചലച്ചിത്രമാണ്. പ്രധാന അഭിനേതാക്കൾ പപ്പൻ, രൂപേഷ്‌, ശോഭ, ജമീലാ മാലിക് എന്നിവരാണ്. കാഞ്ഞങ്ങാട്‌ രാമചന്ദ്രൻ ആണ് ഈ ചിത്രത്തിൻറെ സംഗിത സംവിധാനം നിർവഹിച്ചിരിക്കുന്നത്.
ജോൺ ഫില്ലോയ്
ഡേവിഡ് വിനാസ്, ജോർജ് ലൂയിസ് ബോർഗെസ്, ജൂലിയോ കോർട്ടസാർ, ലിയോപോൾഡോ മരെച്ചൽ, ജുവാൻ ജോസ് സെയർ, അഡോൾഫോ പ്രീറ്റോ, മെമ്പോ ഗിയാർഡിനെല്ലി തുടങ്ങിയ രചയിതാക്കൾ അദ്ദേഹത്തെ അംഗീകരിച്ചിട്ടുണ്ട്, എന്നിരുന്നാലും അദ്ദേഹത്തിന്റെ കൃതികളെ പ്രോത്സാഹിപ്പിക്കുന്നതിൽ അദ്ദേഹത്തിന് താൽപ്പര്യമില്ല. റിവർ പ്ലേറ്റ് സാഹിത്യത്തിനുള്ളിലെ ഒരു കൾട്ട് ഗ്രന്ഥകാരനാക്കി അദ്ദേഹത്തെ പൊതുജനങ്ങൾക്ക് ഒരു അജ്ഞാത എഴുത്തുകാരനാക്കി.
സുരൻ ഗസാര്യൻ
ഒരു റഷ്യൻ ജന്തുശാസ്ത്രജ്ഞനും വിമതനും പൊതുപ്രവർത്തകനും നോർത്ത് കോക്കസസിലെ എൻവയോൺമെന്റൽ വാച്ചിന്റെ മുൻ അംഗവുമാണ് സുരൻ ഗസാര്യൻ (ജനനം സുരെൻ വ്‌ളാഡിമിറോവിച്ച് ഗസര്യൻ, റഷ്യൻ: Сурен Владимирович Газарян) (ജനനം: 8 ജൂലൈ 1974). റഷ്യൻ പ്രതിപക്ഷ ഏകോപന സമിതി അംഗമാണ്. 2014-ൽ അദ്ദേഹത്തിന് ഗോൾഡ്മാൻ പരിസ്ഥിതി പുരസ്കാരം ലഭിച്ചു.
ജീവിതം
1974 ജൂലൈ 8 ന് ക്രാസ്നോഡറിലാണ് ഗസാര്യൻ ജനിച്ചത്. 1996-ൽ അദ്ദേഹം കുബാൻ സ്റ്റേറ്റ് യൂണിവേഴ്സിറ്റിയിൽ നിന്ന് ബിരുദം നേടി. 2001-ൽ റഷ്യൻ അക്കാദമി ഓഫ് സയൻസസിൽ ബിരുദാനന്തര പഠനം പൂർത്തിയാക്കി. 2001 ൽ, റഷ്യൻ യൂണിയൻ ഓഫ് കേവേഴ്സിന്റെ ഗുഹകളുടെ സംരക്ഷണത്തിനായുള്ള കമ്മീഷൻ ചെയർമാനായും അദ്ദേഹം തിരഞ്ഞെടുക്കപ്പെട്ടു.
അവലംബം
വർഗ്ഗം:1974-ൽ ജനിച്ചവർ
മുള്ളറാംകോട്
തിരുവനന്തപുരം ജില്ലയിലെ ഒറ്റുർ ഗ്രാമപഞ്ചായത്തിലെ ഒരു പ്രദേശമാണ് മുള്ളറാം കോട്. ഈ സ്ഥാലത്തിന് പേരുലഭിക്കാൻ കാരണം തമിഴ്നാട്ടിലെ വൈഗ എന്നൊരു രാജ്യം ഉണ്ടായിരുന്നു. ആ രാജ്യത്തെ രാജവാണ് പെരുമാൾ. അദേഹത്തിന്റെ മകളാണ് പൊന്നുരുകി. മധുരയിലെ രാജവിന് പൊന്നുരുകിയെ വിവാഹം കഴിക്കാൻ ആഗ്രഹമുണ്ടായിരുന്നു. എന്നാൽ മധുര രാജന്റെ ദുർഭരണത്തിൽ വൈഗ രാജാവ്  സമ്മതിച്ചില്ല. ഇതു മനസ്സിലാക്കിയ മധുര രാജാവ് വൈഗ നഗരം ചുട്ടെരിച്ചു. രക്ഷപെട്ട പൊന്നുരുകിയെ രാജഗുരു വളർത്തി. വൈഗ രാജാവിനോട് പ്രതികാരം ചെയ്യാൻ ദുർഗ ദേവിയെ കഠിന തപസ്സനുഷ്ഠിച്ചു പ്രത്യക്ഷപ്പെടുത്തി. മധുരനഗരത്തെ നശിപ്പിക്കാൻ പ്രാപ്തിയുള്ള ഒരു പുത്രന് വേണ്ടി യാചിച്ചു. കീർത്തിമാനും കുറച്ചുകാലം ആയുസുള്ളവനും ശൈവതേജസുള്ളവനുമായ ഒരു ആൺകുഞ്ഞിനെ ലെഭിക്കുമെന്നും അറിയിച്ചു. കുംഭമാസത്തിലെ ഉത്രം നാളിൽ പുലർച്ചെ സൂര്യോദയത്തിനു കുഞ്ഞു പിറന്നു. കുഞ്ഞിന് ഉലകുടയപെരുമാൾ എന്നു പേരിട്ടു. സർവ്വ വേദങ്ങളും ശാസ്ത്രങ്ങളും പഠിച്ച ആ ബാലൻ പതിനെട്ടു വയസ്സുതികഞ്ഞപ്പോൾ വൈഗ നഗരം വീണ്ടെടുത്തു. മധുര രാജാവിനെ വധിക്കാനായി ഭദ്രകാളിയെ തപസുചെയ്തു. ദേവി ദാരിക വാദത്തിനുപയോഗിച്ച നാന്ദകംവൾ നൽകി. ഇപ്പോൾ ചോദിച്ചാലും വാൾ തിരിച്ചു നൽകണമെന്നും പറഞ്ഞു. വാളുമായി ഉലകുടയപെരുമാൾ യുദ്ധത്തിനുപോയി. പെരുമാൾപടയുടെ മുന്നേറ്റം ചെറുക്കാനാവാതെ മധുരമന്നൻ മാനാ മധുരയിൽ അഭയം തേടി. ഒടുവിൽ മധുരമന്നൻ ഭയന്ന് കാട്ടിലൊളിച്ചു. പിന്തുടർന്ന പെരുമാളിനെ ഭയന്ന് മധുരരാജാവ് ഒരോ സ്ഥലത്തും മാറി മാറി ഒളിച്ചു. മധുര രാജാവ് ഒടുവിലെത്തിയത് തിരുവിതാംകൂറിലായിരുന്നു. ഉലകുടയപെരുമാൾ ശൈവ വംശജനായതിനാൽ അദ്ദേഹം തങ്ങിയ സ്ഥലങ്ങളിലെല്ലാം ഓരോ ക്ഷേത്രങ്ങളുണ്ടായി. ഇരുപത്തിയെട്ടാം ദിവസം എത്തിച്ചേർന്നത് മുള്ളാർന്നു കിടന്ന ഒരു പ്രദേശത്തായിരുന്നു. അന്നുണ്ടായിരുന്ന മുള്ളാർന്നകാട് കാലാന്തരത്തിൽ മുള്ളറാം കോട് എന്നായിമാറി എന്നാണ് പുരാവൃത്തം.
ടൈറീനിയൻ കടൽ
ഇറ്റലിയുടെ പടിഞ്ഞാറായി സ്ഥിതിചെയ്യുന്ന മദ്ധ്യധരണ്യാഴിയിലെ ഒരു കടലാണ് ടൈറീനിയൻ കടൽ (Tyrrhenian Sea ; Mar Tirreno, Mer Tyrrhénienne , Mare Tirrenu, Mari Tirrenu, Mari Tirrenu, Mare Tirreno)ടൈറീനിയൻ ജനതയാണ് ഈ പേർ നല്കിയത്. ക്രി.മു. 6-ആം നൂറ്റാണ്ടിൽ ഇറ്റലിയുടെ എട്രുസ്കാൻകാരായിരുന്നു ഇതിനെ തിരിച്ചറിഞ്ഞത്.
ഭൂമിശാസ്ത്രം
ടൈറീനിയൻ കടലിന്റെ പടിഞ്ഞാറ് ഫ്രഞ്ച് അധീനതയിലുള്ള ദ്വീപായ കോർസിക, ഇറ്റാലിയൻ ദ്വീപായ സാർഡീനിയ എന്നിവയും കിഴക്ക് ഇറ്റാലിയൻ ഉപദ്വീപ് ( ടസ്കനി, ലാസിയോ, കമ്പാനിയ, ബസിലികാറ്റ, കലാബ്രിയ എന്നീ പ്രദേശങ്ങൾ) തെക്ക് സിസിലി ദ്വീപും സ്ഥിതിചെയ്യുന്നു. കാപ്രി, എൽബ, ഉസ്റ്റിക്ക തുടങ്ങിയ ചെറിയ ദ്വീപുകൾ ടൈറീനിയൻ കടലിൽ ഉൾപ്പെടുത്തിയിരിക്കുന്നു.
ടൈറീനിയൻ കടലിന്റെ പരമാവധി ആഴം 3,785 മീറ്റർ (12,418 അടി) ആണ്.
അവലംബം
വർഗ്ഗം:മദ്ധ്യധരണ്യാഴി വർഗ്ഗം:ഇറ്റലിയിലെ കടലുകൾ വർഗ്ഗം:ഫ്രാൻസിലെ കടലുകൾ
ഉപലോഹങ്ങൾ
ലോഹങ്ങളുടെയും അലോഹങ്ങളുടെയും സ്വഭാവം ഒരേ സമയം പ്രകടിപ്പിക്കുന്ന മൂലകങ്ങളെ ആണ് ഉപലോഹങ്ങൾ (Metalloids) എന്ന് വിളിക്കുന്നത്‌. ആറു മൂലകങ്ങളെ ആണ് സാധാരണയായി ഈ ഗണത്തിൽ പെടുത്തുന്നത്. ബോറോൺ, സിലിക്കൺ , ജെർമേനിയം, ആർസെനിക്, ആന്റിമണി, ടെലൂറിയം എന്നിവ ഉപലോഹങ്ങൾ ആയി അറിയപ്പെടുന്നു. പൊളോണിയം എന്ന റേഡിയോ ആക്ടീവ് മൂലകത്തെയും ഉപലോഹം ആയി പരിഗണിക്കാറുണ്ട് .കാഴ്ച്ചയിൽ ലോഹങ്ങളെ പോലെ ആണ് ഉപലോഹങ്ങൾ കാണപ്പെടുക. എന്നാൽ അവ വേഗം പൊട്ടുന്നവയും വൈദ്യുതി യുടെ അർദ്ധചാലകങ്ങളും ആണ്. രാസപരമായി അലോഹങ്ങളുടെ സ്വഭാവം ആണ് ഇവ സാധാരണയായി പ്രകടിപ്പിക്കുന്നത്.
അവലംബങ്ങൾ
.
വർഗ്ഗം:ഉപലോഹങ്ങൾ വർഗ്ഗം:ആവർത്തനപ്പട്ടിക
ശക്തി ചട്ടോപാധ്യായ്
ബംഗാളി സാഹിത്യലോകത്തിലെ പേരുകേട്ട ഉത്തരാധുനിക കവിയും ലേഖകനുമാണ് ശക്തി ചട്ടോപാധ്യായ് ( শক্তি চট্টোপাধ্যায় ).
ജീവചരിത്രം
നവംബർ 25, 1933-ൽ അവിഭക്ത ബംഗാളിലെ 24 പർഗാനയിലാണ് ജനിച്ചത്. ചെറുപ്രായത്തിൽത്തന്നെ പ്രഗതി എന്ന കൈയെഴുത്തു മാസിക പുറത്തിറക്കി.സാഹിത്യാഭിരുചി പ്രദർശിപ്പിച്ചു. ബംഗാളി സാഹിത്യത്തിൽ ബിരുദമെടുക്കാനായി കോളേജിൽ ചേർന്നെങ്കിലും  പഠനം പൂർത്തിയാക്കിയില്ല. തുടക്കത്തിലെ കമ്യൂണിസ്റ്റ് അനുഭാവം  അധികകാലം നീണ്ടുനിന്നില്ല. 1960കളിൽ ബംഗാളി സാഹിത്യലോകത്ത് രൂപം കൊണ്ട ഹംഗ്രി ആന്തോളനിൽ  (Hungry Movement) പ്രധാന പങ്കു വഹിച്ചു. പല തൊഴിലും നോക്കിയെങ്കിലും ഒന്നിലും ഉറച്ചു നില്കാനായില്ല. രബീന്ദ്ര പുരസ്ക്കാറും, സാഹിത്യഅക്കാദമി അവാർഡും(1983) ലഭിച്ചിട്ടുണ്ട്. . 1995, മാർച്ച് 23ന് നിര്യാതനായി.
കൃതികൾ
ശകതി ചട്ടോപാധ്യായുടെ ഒട്ടനേകം കവിതാസമാഹാരങ്ങളും, ലേഖനസമാഹരങ്ങളും പ്രസിദ്ധീകരിക്കപ്പെട്ടിട്ടുണ്ട്. അബൊണി, ബാഡി ആച്ഛോ?( അബണി, വീട്ടിലുണ്ടോ?) (অবনী বাড়ি আছো?), ജേതേ പാരി, കിന്തു കെനോ ജാബോ?(যেতে পারি কিন্তু কেন যাবো )( പോകാനാവും, പക്ഷെ എന്തിനു പോകണം?) എന്നിവ  ശക്തി ചട്ടോപാധ്യായുടെ മികച്ച കവിതകളിൽ ചിലവയായി കരുതപ്പെടുന്നു.
അവലംബം
വർഗ്ഗം:ബംഗാളി സാഹിത്യകാരന്മാർ വർഗ്ഗം:ബംഗാളി കവികൾ വർഗ്ഗം:ബംഗാളി-ഭാഷാ കവികൾ വർഗ്ഗം:1933-ൽ ജനിച്ചവർ
പീരപ്പെട്ടിക്ക
പുറത്തേക്കുള്ള കണ്ണികൾ
വർഗ്ഗം:വള്ളിച്ചെടികൾ
മീൻ (ചലച്ചിത്രം)
മീൻ 1980-ൽ ഇറങ്ങിയ ഐ.വി. ശശി സംവിധാനവും എൻ ജി ജോൺ നിർമ്മാണവും ചെയ്ത ഒരു മലയാളചലച്ചിത്രമാണ്. പ്രധാന അഭിനേതാക്കൾ മധു, ജയൻ, സീമ, ശ്രീവിദ്യ എന്നിവരാണ്. ജി. ദേവരാജൻ ആണ് സംഗിത സംവിധാനം നിർവഹിച്ചിരിക്കുന്നത്. ഈ ചലച്ചിത്രം ഭാഗികമായ ഹിന്ദി ചലച്ചിത്രമായ ത്രിഷുൽ അടിസ്ഥാനമാക്കിയാണ് സൃഷ്ടിച്ചത്. ഈ ചലച്ചിത്രം തമിഴിൽ കടൽ മീങ്കൽ എന്ന പേരിൽ കമലഹാസൻ അഭിനയിച്ച ഒരു പുനർനിർമ്മാണമായി.100 ദിവസം ഓടിയ ഈ ചി­ത്രം ഒരു വൻ­ഹി­റ്റാ­യി മാറി.
കഥാംശം
കുര്യാക്കോസ് (മധു) കൊല്ലം കടപ്പുരത്തെ അരയൻ ആണ്. സാറ(ശുഭ) അവന്റെ കാമുകിയാണ്. സർക്കാറിന്റെ ബോട്ട് നൽകൽ പദ്ധതിയിൽ ബോട്ട് വാങ്ങി. വള്ളക്കാർ എതിർത്തു. മീൻ വാങ്ങാതായി അയാൾ കണ്ണൂർ കൊണ്ടുകൊടുത്തു. അവിടെ നാണുവിന്റെ(നെല്ലിക്കോട് ഭാസ്കരൻ) മകൾ ദേവുട്ടിയുമായി (ശ്രീവിദ്യ) ഇടപഴകാൻ ഇടവന്നു. ഒരു കുഞ്ഞുജനിച്ചതറിയാതെ അവിടം വിട്ടു. കൊല്ലത്തെത്തുന്ന അയാൾ സാറയെ അരുതാത്ത അവസ്ഥയിൽ കാണുന്നു. ഫിഷിങ് രംഗത്ത് വിജയിച്ച അയാൾ ഒരു സാമ്രാജ്യം കെട്ടിപ്പടുക്കുന്നു. വേറെ വിവാഹിതനായ അയാൾക്ക് ഒരു റോസ്ലിൻ(അംബിക) എന്ന മകളൂണ്ട്. ചേട്ടനായ വർക്കിയും(പി.കെ. എബ്രഹാം) മകനും(ലാലു അലക്സ്) അയാളോടൊപ്പം ചേരുന്നു. അവരാണ് പല കാര്യങ്ങളും നടത്തുന്നത്. വർഷങ്ങൾക്ക് ശേഷം രോസ്ലിൻ ജോസ്(ജോസ്) എന്ന ഗായകനെ ഇഷ്ടപ്പെടുന്നു. അത് സാറയുടെ മകനാണെന്നടിഞ്ഞ കുര്യാക്കോസ് എതിർക്കുന്നു. തുണനഷ്ടപ്പെട്ട ദേവുട്ടിയും മകൻ രാജനും(ജയൻ) കഷ്ടപ്പെട്ട് ജീവിക്കുന്നു. ഗതികെട്ട് കുര്യാക്കോസ് ആണ് പിതാവെന്ന് രാജനെ അവൾ അറിയിക്കുന്നു. രാജൻ കൊല്ലത്തെത്തുന്നു. അയാൾ കുര്യാക്കൊസിനെതിരെ വളരുന്നു. തരകൻ(ബാലൻ കെ. നായർ) എന്ന മുതലാളിയാണ് അവനു സഹായം.തരകന്റെ മകൾ ഷേർളിയുമായി(സീമ) രാജൻ അടുക്കുന്നു. രാജൻ ഒരു കൂപ്പുലേലത്തിൽ വൻ തുക കുര്യാക്കോസിനു നഷ്ടമുണ്ടാക്കുന്നു. വർക്കി ഇത് ചോദ്യം ചെയ്യുന്നു. അവർ അകലുന്നു. വർക്കി തന്റെ സ്വത്തുക്കൾ ബിനാമി എന്ന നിലയിൽ രാജന്റെ പേരിൽ എഴുതുന്നു. താമസിക്കുന്ന വീടും കുറച്ച് ബോട്ടുകളും മാത്രം കൈമുതലായ കുര്യാക്കോസ് തളരുന്നു. അതിനിടയിൽ റോസ്ലിൻ ജോസിനെ രാജന്റെ സഹായത്തോടെ വിവാഹം ചെയ്യുന്നു. രാജൻ തന്റെ മകനാണെന്ന് കുര്യാക്കോസ് അറിയുന്നു. ശത്രുക്കളുമായുള്ള ഏറ്റുമുട്ടലിൽ കുര്യാക്കോസ് മരിക്കുന്നു. ==താരനിര ==
പുറത്തേക്കുള്ള കണ്ണികൾ
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:ടി. ദാമോദരൻ കഥ എഴുതിയ ചലച്ചിത്രങ്ങൾവർഗ്ഗം:ടി. ദാമോദരൻ സംഭാഷണം എഴുതിയ ചലച്ചിത്രങ്ങൾ വർഗ്ഗം:
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ജയൻ-സീമ ജോഡി
വാക്ക് (കമ്പ്യൂട്ടർ ശാസ്ത്രം)
ഒരു കമ്പ്യൂട്ടറിന്റെ പ്രോസസ്സ്റിൽ ഒരു ഡാറ്റാ യൂണിറ്റായിട്ട് കണക്കാക്കപ്പെടുന്ന ബിറ്റുകളുടെ എണ്ണത്തെയാണ് വാക്ക് വലിപ്പം (word size) എന്ന് പറയുക. ഹാർഡ്‌വെയർ സംബന്ധമായ വാക്ക് വലിപ്പം ഇവയെ സൂചിപ്പിക്കുന്നു
അവലംബം
വർഗ്ഗം:ഡാറ്റാ ടൈപ്പുകൾ വർഗ്ഗം:വിവരസാങ്കേതികവിദ്യാമേഖലയിലെ അളവുകൾ
ഹോളി ഫാമിലി വിത് സെയിന്റ്സ് അന്നെ ആന്റ് ജോൺ ദി ബാപ്റ്റിസ്റ്റ് (ലുയിനി)
1515-ൽ ബെർണാർഡിനോ ലുയിനി വരച്ച ഒരു പാനൽ എണ്ണച്ചായാചിത്രമാണ് ഹോളി ഫാമിലി വിത് സെയിന്റ്സ് അന്നെ ആന്റ് ജോൺ ദി ബാപ്റ്റിസ്റ്റ്. ഇത് മുമ്പ് കർദിനാൾ ഫെഡറിക്കോ ബോറോമിയോയുടെ ശേഖരത്തിൽ ഇതുണ്ടായിരുന്നു. അദ്ദേഹം അത് സ്വന്തമാക്കി തന്റെ രചനകളിൽ രേഖപ്പെടുത്തുകയും 1618 ൽ മിലാനിലെ പുതിയ ബിബ്ലിയോടെക്ക അംബ്രോസിയാനയ്ക്ക് നൽകുകയും ചെയ്തു. അത് ഇപ്പോഴും അവിടെ തൂങ്ങിക്കിടക്കുന്നു. 1796-ൽ ചിത്രം ഫ്രഞ്ച് സൈനികർ കൈവശപ്പെടുത്തി പാരീസിലേക്ക് കൊണ്ടുപോയി. 1815-ൽ മിലാനിലെത്തുന്നതുവരെ അത് ലൂവ്രേയിൽ തൂക്കിയിട്ടു.
ഇരുപതാം നൂറ്റാണ്ടിന്റെ തുടക്കത്തിൽ ഇതിന്റെ ജനപ്രീതി ഉയർന്നു, അക്കാലത്ത് ഇത് റാഫേൽ, ലിയോനാർഡോ ഡാവിഞ്ചി എന്നിവരുടെ ബിബ്ലിയോടെക്കയുടെ ഹൈലൈറ്റുകളിൽ ഇടം നേടിയിരുന്നു, എന്നാൽ നൂറ്റാണ്ടിന്റെ രണ്ടാം പകുതിയിൽ അത് കുറഞ്ഞു. മിക്ക കലാ നിരൂപകരും ലിയോനാർഡോ ഡാവിഞ്ചിയുടെ ദി വിർജിൻ ആൻഡ് ചൈൽഡ് വിത്ത് സെന്റ് ആൻ, സെന്റ് ജോൺ ദി ബാപ്റ്റിസ്റ്റ് (സി. 1501-1505; നാഷണൽ ഗാലറി, ലണ്ടൻ) കാർട്ടൂണിനുശേഷം വിഭിന്നരീതിയിലുള്ള ഉപരിപ്ലവമായ പകർപ്പായി ഇത് പുനർവ്യാഖ്യാനം ചെയ്തു.
ലുയിനി സെന്റ് ജോസഫിന്റെ ചിത്രം വലതുവശത്ത് ചേർത്തിരിക്കുന്നു. പശ്ചാത്തല ലാൻഡ്‌സ്‌കേപ്പിന് പകരം സസ്യജാലങ്ങളിൽ പൊതിഞ്ഞ ഉന്തിയ പാറക്കല്ല് ഉപയോഗിച്ച് മാറ്റിസ്ഥാപിച്ചിരിക്കുന്നു. മഡോണയുടെ കാലും പരിഷ്കരിക്കുന്നതിന് രംഗം ഉയർത്തി ക്രൈസ്റ്റ് ആയ കുട്ടിയെ രചനയുടെ കേന്ദ്രത്തിലേക്ക് നീക്കിയിരിക്കുന്നു. സെന്റ് ആന്റെ കഴുത്തിലെ വളവ്‌ കാർട്ടൂണിൽ നിന്ന് നേരിട്ട് പകർത്തിയതാകാം. പെയിന്റിംഗ് കാർട്ടൂണിന്റെ അതേ അളവിലായതിനാൽ അതിൽനിന്ന് തയ്യാറാക്കിയതാകാം. അദ്ദേഹത്തിന്റെ കാലഘട്ടത്തിൽ കാർട്ടൂൺ ബെർണാർഡിനോയുടെ മകൻ ഔറേലിയോ ലുയിനിയുടെ ഉടമസ്ഥതയിലായിരുന്നുവെന്ന് ജിയോവന്നി പൗലോ ലോമാസോ രേഖപ്പെടുത്തുന്നു. .
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ഖുത്ബുദ്ദീൻ ബക്തിയാർ കാകി
അവലംബം
വർഗ്ഗം:1173-ൽ ജനിച്ചവർ വർഗ്ഗം:1230-കളിൽ മരിച്ചവർ
പിച്ചിപ്പൂ
1978 ൽ മേരി മാതാ പ്രൊഡക്ഷൻസ് നിർമ്മിച്ച പി ഗോപികുമാർ  സംവിധാനം ചെയ്ത  മലയാളം-ചലച്ചിത്രമാണ് പിച്ചിപ്പൂ. പി. ഭാസ്‌കരൻ, സുകുമാരി, കാവിയൂർ പൊന്നമ്മ, കെപിഎസി ലളിത എന്നിവരാണ് ചിത്രത്തിൽ അഭിനയിക്കുന്നത്. പി. ഭാസ്കരന്റെ വരികൾക്ക് ജയ വിജയ യാണ് സംഗീതം ഒരുക്കിയത്. തമിഴ് ചിത്രമായ ഭദ്രകാളിയുടെ റീമേക്കായിരുന്നു ചിത്രം.
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ -വിധുബാല ജോഡി വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ജയവിജയ സംഗീതം നൽകിയ ചിത്രങ്ങൾ
ഓരുമുണ്ടകൻ
നദീമുഖങ്ങളിലും കടലോരങ്ങളിലുമായി സ്ഥിതി ചെയ്യുന്ന ചതുപ്പു നിലങ്ങളാണ് ഓരു മുണ്ടകൻ. സമുദ്രനിരപ്പിൽ നിന്ന് അല്പം ഉയർന്നു നിൽക്കുന്ന ഈ നിലങ്ങൾ നവംബർ മുതൽ മേയ് വരെയുള്ള മാസങ്ങളിൽ ഉപ്പുവെള്ളത്തിൽ മുങ്ങിക്കിടക്കുകയായിരിക്കും. ഓരുമുണ്ടകനു സമാനമായ നിലങ്ങളാണ് പൊക്കാളി നിലങ്ങൾ. ആലപ്പുഴ, കൊല്ലം ജില്ലകളിയായിട്ടാണ് ഓരുമുണ്ടകൻ നിലങ്ങൾ കണ്ടുവരുന്നത്. ഓരുമുണ്ടകൻ എന്ന ദീർഘകാല നെല്ലിനമാണ് ഈ നിലങ്ങളിൽ കൃഷി ചെയ്തിരുന്നത്. ഇതിൽ നിന്നാണ് ഈ നിലങ്ങൾക്ക് ഓരുമുണ്ടകൻ എന്ന പേരു കിട്ടിയത്.
അവലംബം
വർഗ്ഗം:കേരളത്തിലെ നെൽപ്പാടങ്ങൾ വർഗ്ഗം:പരമ്പരാഗത നെല്ലിനങ്ങൾ
ബേഡ്സ് ഓഫ് അമേരിക്ക
ലോകത്തിൽ നിലവിലുള്ളതിൽ ഏറ്റവും വിലയേറിയ പുസ്തകം എന്ന ബഹുമതി കരസ്ഥമാക്കിയ ഗ്രന്ഥമാണ് അമേരിക്കയിലെ പക്ഷികൾ (Birds of America). അമേരിക്കൻ പക്ഷിശാസ്ത്രജ്ഞനും ചിത്രകാരനും ആയിരുന്ന ജോൺ ജെയിംസ് ഓഡുബോൺ 19-ആം നൂറ്റാണ്ടിൽ (1827–1839) എഴുതിയതാണ് ഈ പുസ്തകം. ഇതിന്റെ ഒരു പ്രതി 1.15 കോടി ഡോളറിനാണ് 2010 ഡിസംബർ 7-ന് ലണ്ടനിൽ ലേലം ചെയ്യപ്പെട്ടത്. . ഗ്രന്ഥകർത്താവ് ഇതിലെ ചിത്രങ്ങൾ വരച്ചുതീർത്തത് ഒരു വ്യാഴവട്ടക്കാലം കൊണ്ടാണ്.
ചിത്രശാല
<Gallery perrow="3"> Image:Zenaida macrouraAWP17AA.jpg|കരോലിന പ്രാവ് (ഇപ്പോൾ Mourning dove എന്നു വിളിക്കപ്പെടുന്നത്) Image:277 Hutchins's Barnacle Goose (cropped).jpg|Canada Goose Image:Audubon-Flamingo.jpg|അരയന്നക്കൊക്ക് Image:Audubon-Paridae.jpg|Paridae Image:Audubon-peregrinus.jpg|Peregrine Falcon File:Campephilus_principalisAWP066AA2.jpg|Ivory Billed Woodpecker Image:Audubon-gyrfalcon.jpg|Gyrfalcon Image:John-James-Audubon-001.jpg|Trumpeter Swan </Gallery>
അവലംബം
വർഗ്ഗം:ഗ്രന്ഥങ്ങൾ
മോട്ടോറോള സൊല്യൂഷൻസ്
അമേരിക്ക ആസ്ഥാനമായി പ്രവർത്തിക്കുന്ന ഒരു ടെലിക്കമ്മ്യൂണിക്കേഷൻ ഉപകരണ നിർമ്മാണ കമ്പനി ആണ് മോട്ടോറോള സൊല്യൂഷൻസ്, ഇൻകോർപ്പറേഷൻ. ചിക്കാഗോയിലെ പട്ടണമായ ഇല്ലിനോയ്സിൽ ആണിതിന്റെ മുഖ്യകാര്യാലയം.
മോട്ടോറോള സൊല്യൂഷൻസിന് മുൻപുണ്ടായിരുന്ന ഒരു വയർലസ്-നെറ്റ്‌വർക്ക്സ് സാമഗ്രി വിഭാഗത്തെ നോക്കിയ സീമെൻസ്‌ നെറ്റ്‌വർക്ക്സിന് 2010 ജൂലൈ 19-ന് വിൽക്കുകയുണ്ടായി.
ഏലാവതാര
ത്യാഗരാജസ്വാമികൾ മുഖാരിരാഗത്തിൽ ചിട്ടപ്പെടുത്തിയ ഒരു കൃതിയാണ് ഏലാവതാര
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
ശാന്തൻ സ്രാവ്
ശരീര ഘടന
തടിച്ചുരുണ്ട ശരീര പ്രകൃതിയാണ് ഇവയ്ക്ക്, 5 .6 അടി നീളം വെക്കുന്ന ഇനമാണ് ഇവ. ചിറകിന്റെയും വാളിന്റെയും അറ്റത്തു കറുത്ത അടയാളം കാണാം.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ.
ആവാസ വ്യവസ്ഥ
കടലിൽ മേൽത്തട്ടിലും 160 അടി വരെ താഴ്ചയിലും ഇവയെ കാണുന്നു.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ്, മനുഷ്യരെ അക്രമിക്കുന്നത്തിൽ മുൻപ്പിൽ നിൽക്കുന്ന ഇനമാണ് ഈ കുടുംബം.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
ബി. കല്യാണി അമ്മ
കേരളത്തിലെ ഒരു എഴുത്തുകാരിയും എഡിറ്ററും അധ്യാപികയും സാമൂഹിക പരിഷ്കർത്താവുമായിരുന്നു '''ബി. കല്യാണി അമ്മ''' (22 ഫെബ്രുവരി 1884 - 9 ഒക്ടോബർ 1959). ഇവരുടെ ഏറ്റവും ശ്രദ്ധേയമായ കൃതി വ്യാഴവട്ട സ്മരണകളും ഓർമ്മയിൽ നിന്നും ആണ്. കേരളത്തിൽ സ്ത്രീകൾക്കായി പ്രസിദ്ധീകരിക്കപ്പെട്ടിരുന്ന ശാരദ മലയാളസിക എന്നീ ആദ്യകാല മാസികകളുടെ എഡിറ്റർമാരിൽ ഒരാളായിരുന്ന അവർ രാഷ്ട്രീയ എഴുത്തുകാരനും പത്രപ്രവർത്തകനും പത്രാധിപരുമായിരുന്ന സ്വദേശാഭിമാനി കെ. രാമകൃഷ്ണപിള്ളയുടെ ഭാര്യയായിരുന്നു.
ആദ്യകാല ജീവിതവും വിദ്യാഭ്യാസവും
ബി. കല്യാണി അമ്മ ഈ നൂറ്റാണ്ടിന്റെ തുടക്കത്തിൽ തിരുവിതാംകൂർ നാട്ടുരാജ്യത്തിലാണ് താമസിച്ചിരുന്നത്. 1884 ഫെബ്രുവരി 22ന് തിരുവനന്തപുരത്ത് കുതിരവട്ടം കുഴിവിളാകത്ത് വീട്ടിൽ ജനിച്ചു. സുബ്ബരായൻ പോറ്റിയുടെയും ഭഗവതി അമ്മയുടെയും മകളായിരുന്നു. പരമ്പരാഗത നായർ കുടുംബത്തിൽ പെട്ടവരായിരുന്നു അവർ. സ്കൂൾ പഠിപ്പിക്കുകയും നടത്തുകയും ചെയ്തിരുന്ന മിഷനറിമാരുടെ സാമ്പത്തിക സഹായത്തോടെ അവർ സെനാന മിഷൻ സ്കൂളിൽ മെട്രിക്കുലേഷൻ പൂർത്തിയാക്കി. അവർ പഠിച്ച സ്കൂളിന് ഔദ്യോഗികമായി ഒരു ഹൈസ്കൂൾ ഇല്ലായിരുന്നു. അവരെയും മറ്റ് രണ്ട് സുഹൃത്തുക്കളെയും പഠിപ്പിക്കാൻ സ്കൂൾ അധികൃതർ ട്യൂട്ടർമാരെ ഏർപ്പെടുത്തി.
സ്വകാര്യ ജീവിതം
കല്യാണി അമ്മയ്ക്ക് വിവാഹത്തിന് മുമ്പ് രാമകൃഷ്ണപിള്ളയെ അറിയാമായിരുന്നു. കല്യാണി അമ്മയുടെയും രാമകൃഷ്ണ പിള്ളയുടെയും ജാതകം (ഹൈന്ദവ വിവാഹത്തിൽ പ്രാധാന്യമുള്ളത്) പൊരുത്തപ്പെടാത്തതിനാൽ അവരുടെ വീട്ടുകാരുടെ ആഗ്രഹത്തിന് വിരുദ്ധമായാണ് അവരുടെ വിവാഹം നടന്നത്. 1904-ലായിരുന്നു വിവാഹം.
പിന്നീടുള്ള ജീവിതം
രാമകൃഷ്ണപിള്ള നാടുകടത്തപ്പെട്ടതിനുശേഷം കല്യാണി അമ്മ മദ്രാസിൽ വിദ്യാഭ്യാസം തുടർന്നു. തത്ത്വശാസ്ത്രത്തിൽ ബിഎ ബിരുദം പൂർത്തിയാക്കിയ അവർ ഒരു അധ്യാപക പരിശീലന കോഴ്സും ചെയ്തു. മലബാറിലെ കണ്ണൂരിലെ ഒരു സ്കൂളിൽ അവർ പഠിപ്പിക്കാൻ തുടങ്ങി, കുടുംബം അവരോടൊപ്പം താമസം മാറ്റി. പിന്നീട് മംഗലാപുരത്തെ സ്‌കൂളിലേക്ക് മാറി. അവർ മലബാറിലായിരുന്നപ്പോൾ രാമകൃഷ്ണപിള്ളയ്ക്ക് ക്ഷയരോഗം പിടിപെട്ടിരുന്നു. 1916-ൽ മരണം വരെ അവർ രാമകൃഷ്ണപ്പിള്ളയെ പരിപാലിച്ചു. 1937-ൽ ഹെഡ്മിസ്ട്രസ്സായി വിരമിച്ച അവർ തിരുവിതാംകൂറിലെ തറവാട്ടിലേക്ക് മാറാതെ മലബാറിൽ തുടർന്നു.
സാഹിത്യ നേട്ടങ്ങൾ
കല്യാണി അമ്മ മലബാറിലെ താമസസമയത്ത് മലയാളമാസിക യുടെ എഡിറ്ററായി. തിരുവിതാംകൂറിൽ ആയിരുന്നപ്പോൾ ശാരദയ്ക്ക് വേണ്ടി എഴുതുകയും എഡിറ്റ് ചെയ്യുകയും ചെയ്തു. രണ്ട് മാസികകളിലും സ്ത്രീകളുടെ വിദ്യാഭ്യാസം, ആരോഗ്യം, സാമൂഹിക പരിഷ്കരണം തുടങ്ങിയ വിഷയങ്ങളിൽ ലേഖനങ്ങളുണ്ടായിരുന്നു. കല്യാണി അമ്മ മറ്റ് പല മാസികകളിലും സ്ഥിരമായി എഴുതുന്ന വ്യക്തിയായിരുന്നു. ഓർമയിൽ നിന്നും, വ്യാഴവട്ട സ്മരണകൾ, മഹതികൾ, താമരശ്ശേരി, കർമഫലം, വീട്ടിലും പുറത്തും, ആരോഗ്യ ശാസ്ത്രം, ആരോഗ്യ ശാസ്ത്രവും ഗൃഹാഭരണവും എന്നിവ അവരുടെ പുസ്തകങ്ങളാണ്.
അവരുടെ ആത്മകഥയായ ഓർമയിൽ നിന്ന്, ഇരുപതാം നൂറ്റാണ്ടിന്റെ തുടക്കത്തിൽ കേരളത്തിലെ സാമൂഹിക ആചാരങ്ങൾ, തൊട്ടുകൂടായ്മയുമായി ബന്ധപ്പെട്ട ആചാരങ്ങൾ, ഒരു സ്ത്രീയുടെ ജീവിതം എന്നിവയെക്കുറിച്ചുള്ള പ്രബുദ്ധമായ വായനയാണ്. സാഹിത്യ-സാമൂഹിക മണ്ഡലങ്ങളിലെ അറിയപ്പെടുന്ന വ്യക്തിത്വമായിരുന്നു അവർ. മരണശേഷം മകളുടെ കഥയുടെ പേരിൽ മാധ്യമപ്രവർത്തകർ വേട്ടയാടുമെന്ന് അറിയാമായിരുന്നതിനാൽ അവർ പുസ്തകത്തിന്റെ കയ്യെഴുത്തുപ്രതി സുഹൃത്തായ തരവത്ത് അമ്മിണ്ണി അമ്മയ്ക്ക് വിട്ടുകൊടുത്തു.
വ്യാഴവട്ട സ്മരണകൾ അവരുടെ ഏറ്റവും പ്രശസ്തമായ പുസ്തകമാണ്. രാമകൃഷ്ണപിള്ളയുമായുള്ള വിവാഹം മുതൽ അദ്ദേഹത്തിന്റെ മരണം വരെയുള്ള പന്ത്രണ്ട് വർഷം നീണ്ടുനിന്ന അവരുടെ ജീവിമാണ് ഇത് ചിത്രീകരിക്കുന്നത്. തറവാട്ട് അമ്മാളു അമ്മയുടെ (14.12.1916) ആമുഖ പരാമർശങ്ങൾ അടങ്ങിയ 1998-ലെ വ്യാഴവട്ട സ്മരണകൾ കോട്ടയം ഡി.സി.ബുക്സ് പ്രസിദ്ധീകരിച്ചു. നാടുകടത്തപ്പെട്ട രാമനെ വനത്തിലേക്ക് പിന്തുടർന്ന് കല്യാണി അമ്മയെ സീതയോട് ഉപമിച്ചുകൊണ്ടുള്ള തറവാട്ട് അമ്മാളു അമ്മയുടെ മുഖവുരയാണ് പുസ്തകത്തിന്റെ തുടക്കത്തിലുള്ളത്. 1916 ൽ പ്രസിദ്ധികരിച്ച പുസ്തകം പതിമൂന്നിൽ അധികം പതിപ്പുകൾ ഇറങ്ങിയിട്ടുണ്ട്.
കേരളത്തിൽ നിന്നുള്ള വനിതാ മാസികകളിലേക്ക് ആദ്യകാല സംഭാവനകൾ നൽകിയവരിൽ ഒരാളായിരുന്നു കല്യാണി അമ്മ. സ്ത്രീകളുടെ ആരോഗ്യം, വിദ്യാഭ്യാസം, ഹോം മാനേജ്മെന്റ്, തുടങ്ങി വിവിധ വിഷയങ്ങളിൽ അവർ എഴുതി. ഇരുപതാം നൂറ്റാണ്ടിന്റെ തുടക്കത്തിൽ കേരളത്തിൽ സാമൂഹികവും സാമുദായികവുമായ പരിഷ്‌കരണം കൊണ്ടുവരുന്നതിൽ അവർ താൽപ്പര്യം പ്രകടിപ്പിച്ചു. ഒരു നായരുടെ വീക്ഷണകോണിൽ കേരളത്തിൽ അയിത്തവും ജാതിവ്യവസ്ഥയും അക്കാലത്ത് എങ്ങനെ പ്രവർത്തിച്ചു എന്നതിന്റെ നിലവിലുള്ള ചുരുക്കം ചില വ്യക്തിഗത രേഖകളിൽ ഒന്നാണ് അവരുടെ ആത്മകഥ.
അവലംബം
വർഗ്ഗം:ജീവചരിത്രകാരികൾ വർഗ്ഗം:1959-ൽ മരിച്ചവർ വർഗ്ഗം:1884-ൽ ജനിച്ചവർ വർഗ്ഗം:മലയാളം എഴുത്തുകാർ
ജിയോവന്ന ടൊസാറ്റോ
ജിയോവന്ന ടൊസാറ്റോ (Giovanna Tosato)(ജനനം c. 1949 ) ഒരു ഇറ്റാലിയൻ-അമേരിക്കൻ ഫിസിഷ്യൻ-ശാസ്ത്രജ്ഞയും ക്യാൻസർ ഗവേഷകയുമാണ്. അവർ എൻഡോതെലിയം, ആൻജിയോജെനിസിസ്, ഹെമറ്റോപോയിറ്റിക് സ്റ്റെം സെൽ നിച് എന്നിവയെക്കുറിച്ച് ഗവേഷണം നടത്തുന്നു. അമേരിക്കൻ ഐക്യനാടുകളിലെ നാഷണൽ കാൻസർ ഇൻസ്റ്റിറ്റ്യൂട്ടിലെ സെല്ലുലാർ ഓങ്കോളജി ലബോറട്ടറിയിൽ മോളിക്യുലാർ ആൻഡ് സെൽ ബയോളജി വിഭാഗത്തിന്റെ മേധാവിയാണ് അവർ. 1992 മുതൽ 1999 വരെ സെന്റർ ഫോർ ബയോളജിക്സ് ഇവാലുവേഷൻ ആൻഡ് റിസർച്ചിൽ ഡിവിഷൻ ഡയറക്ടറായിരുന്നു ടോസാറ്റോ.
വിദ്യാഭ്യാസം
ടോസാറ്റോ ജനിച്ചത് c. 1949ൽ ആണ്. 1973- ൽ റോമിലെ സപിയൻസ യൂണിവേഴ്‌സിറ്റിയിൽ നിന്ന് അവർ എംഡി നേടി. അവർ റോമിലെ കാത്തലിക് യൂണിവേഴ്സിറ്റിയിൽ റെസിഡൻസി പൂർത്തിയാക്കി. 1976-ൽ, അവർ അമേരിക്കൻ ഐക്യനാടുകളിലെ നാഷണൽ കാൻസർ ഇൻസ്റ്റിറ്റ്യൂട്ടിലേക്ക് (എൻസിഐ) മാറി, അവിടെ പീഡിയാട്രിക്, മെഡിസിൻ ബ്രാഞ്ചുകളിൽ ക്ലിനിക്കൽ അസോസിയേറ്റ് ആയിത്തീർന്നു, തുടർന്ന് മെറ്റബോളിസം ബ്രാഞ്ചിൽ വിസിറ്റിംഗ് ഫെല്ലോ ആയി. 1982-ൽ, ടോസാറ്റോ, ആൽഫ്രഡ് സ്റ്റെയ്ൻബർഗ്, മൈക്കൽ ബ്ലെയ്സ് എന്നിവർ നടത്തിയ ഗവേഷണ പ്രവർത്തനങ്ങൾ ഒരു പ്രത്യേക വൈറൽ അണുബാധയും റൂമറ്റോയ്ഡ് ആർത്രൈറ്റിസും തമ്മിലുള്ള ബന്ധം കാണിച്ചു.
കരിയറും ഗവേഷണവും
1983-ൽ ടോസാറ്റോ യുണൈറ്റഡ് സ്റ്റേറ്റ്സ് ഫുഡ് ആൻഡ് ഡ്രഗ് അഡ്മിനിസ്ട്രേഷനിൽ (എഫ്ഡിഎ) ജോലി ചെയ്യാൻ തുടങ്ങി. 1992 മുതൽ 1999 വരെ അവർ സെന്റർ ഫോർ ബയോളജിക്സ് ഇവാലുവേഷൻ ആൻഡ് റിസർച്ചിന്റെ ഹെമറ്റോളജിക് ഉൽപ്പന്നങ്ങളുടെ ഡിവിഷൻ, ബയോളജിക്സ് മൂല്യനിർണ്ണയത്തിനും ഗവേഷണത്തിനും വേണ്ടിയുള്ള കേന്ദ്രത്തിന്റെ ഡയറക്ടറായി സേവനമനുഷ്ഠിച്ചു. 1999-ൽ ടൊസാറ്റോ സീനിയർ ഇൻവെസ്റ്റിഗേറ്ററായി എൻസിഐയിൽ തിരിച്ചെത്തി. 2021 ലെ കണക്കനുസരിച്ച്, നാഷണൽ കാൻസർ ഇൻസ്റ്റിറ്റ്യൂട്ടിലെ സെല്ലുലാർ ഓങ്കോളജി ലബോറട്ടറിയിലെ മോളിക്യുലാർ, സെൽ ബയോളജി വിഭാഗത്തിന്റെ മേധാവി ആണ്.
ക്യാൻസർ വികസനത്തിന്റെയും പുരോഗതിയുടെയും പശ്ചാത്തലത്തിൽ എൻഡോതെലിയത്തെക്കുറിച്ചുള്ള പഠനത്തിലാണ് ടോസാറ്റോയുടെ ലബോറട്ടറി ശ്രദ്ധ കേന്ദ്രീകരിക്കുന്നത്. ട്യൂമർ വളർച്ചയ്ക്ക് ഈ പ്രക്രിയകൾ അനിവാര്യമായതിനാൽ അവർ ആൻജിയോജെനിസിസും പാത്രങ്ങളുടെ അതിജീവനവും പഠിക്കുന്നു. അവരുടെ ലബോറട്ടറി ഹെമറ്റോപോയിറ്റിക് സെൽ നിച്ചിന്റെ ഒരു ഘടകമായി എൻഡോതെലിയത്തെ അന്വേഷിക്കുന്നു. ക്യാൻസറിനും എൻഡോതെലിയം ഒരു പ്രവർത്തനപരമായ പങ്ക് വഹിക്കുന്ന മറ്റ് അവസ്ഥകൾക്കും ടാർഗെറ്റുചെയ്‌ത ചികിത്സകൾ വികസിപ്പിക്കുന്നതിന് ഈ ഗവേഷണം ഉപയോഗിക്കുന്നു.
സ്വകാര്യ ജീവിതം
64-ാം വയസ്സിൽ ടോസാറ്റോ 2013 ബോസ്റ്റൺ മാരത്തൺ 3 മണിക്കൂർ 57 മിനിറ്റിൽ പൂർത്തിയാക്കി. ബോസ്റ്റൺ മാരത്തൺ ബോംബിംഗ് ആരംഭിക്കുമ്പോൾ അവർ ഫിനിഷിംഗ് ലൈനിന് 50 മുതൽ 100 മീറ്റർ വരെ അകലെയായിരുന്നു.
റഫറൻസുകൾ
വർഗ്ഗം:കാൻസർ ഗവേഷകർ വർഗ്ഗം:20-ആം നൂറ്റാണ്ടിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Date of birth not in Wikidata
ഔജില ബൻവാലി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഔജില ബൻവാലി. കപൂർത്തല ജില്ല ആസ്ഥാനത്തുനിന്നും 5 കിലോമീറ്റർ അകലെയാണ് ഔജില ബൻവാലി സ്ഥിതിചെയ്യുന്നത്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഔജില ബൻവാലി ൽ 110 വീടുകൾ ഉണ്ട്. ആകെ ജനസംഖ്യ 510 ആണ്. ഇതിൽ 246 പുരുഷന്മാരും 264 സ്ത്രീകളും ഉൾപ്പെടുന്നു. ഔജില ബൻവാലി ലെ സാക്ഷരതാ നിരക്ക് 80.46% ശതമാനമാണ്. ഇത് സംസ്ഥാന ശരാശരിയായ 75.84 ലും കൂ‌‌‌ടുതലാണ്. ഔജില ബൻവാലി ലെ 6 വയസ്സിനു താഴെയുള്ള കുട്ടികളുടെ എണ്ണം 34 ആണ്. ഇത് ഔജില ബൻവാലി ലെ ആകെ ജനസംഖ്യയുടെ 6.67 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 177 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 152 പുരുഷന്മാരും 25 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 70.62 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഭരണ സംവിധാനം
ഔജില ബൻവാലി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജാതി
ഔജില ബൻവാലിയിലെ 112 പേരാണ് പട്ടിക ജാതി വിഭാഗത്തിലുള്ളത്.
മേരി ഹേർൺ
മേരി എല്ലിസ് തോൺ ഹേർൺ എം.ഡി. എഫ്.ആർ.സി.പി.ഐ. (1891-1969) ഒരു ഗൈനക്കോളജിസ്റ്റും അയർലണ്ടിലെ റോയൽ കോളേജ് ഓഫ് ഫിസിഷ്യൻസിലെ ആദ്യത്തെ വനിതാ ഫെല്ലോയും ആയിരുന്നു. ഇംഗ്ലീഷ്:Mary Ellice Thorn Hearn.
ജീവിതരേഖ
യൂണിവേഴ്സിറ്റി കോളേജ് കോർക്കിലെ വൈദ്യശാസ്ത്ര വിഭാഗം പ്രൊഫസർ വില്യം എഡ്വേർഡ് ആഷ്‌ലി കമ്മിൻസ് (1858-1923), കോർക്കിലെ ജെയ്ൻ കോൺസ്റ്റബിൾ കമ്മിൻസ് (ഹാൾ) എന്നിവരുടെ മകളായി 1891 ഫെബ്രുവരി 25 നാണ് മേരി ജനിച്ചത്. അവർക്ക് അഞ്ച് പെൺമക്കളും ആറ് ആൺമക്കളും ഉണ്ടായിരുന്നു. ജെറാൾഡിൻ കമ്മിൻസ് ഒരു നാടകകൃത്തായിരുന്നു. രണ്ടാം ലോകമഹായുദ്ധസമയത്ത് WRAF-ൽ ഒരു സ്ക്വാഡ്രൺ ഓഫീസറായിരുന്നു ജെയ്ൻ കമ്മിൻസ്. ഒരു സഹോദരി മെഡിക്കൽ ഡോക്ടറായിരുന്നു. ഒരു സഹോദരി ഐറിസ് കമ്മിൻസ് ഒരു എഞ്ചിനീയറായിരുന്നു. അവളുടെ രണ്ട് സഹോദരന്മാരും ഡോക്ടർമാരായി, ഒരാൾ, എൻ. മാർഷൽ കമ്മിൻസ്, കോർക്കിൽ ആദ്യത്തെ രക്തപ്പകർച്ച സേവനം ആരംഭിക്കുന്നതിൽ പങ്കാളിയായിരുന്നു..
വിദ്യാഭ്യാസം
മേരി യുസിസിയിൽ മെഡിസിൻ പഠിക്കാൻ തുടങ്ങി, എന്നിരുന്നാലും അവൾ 1911-ൽ വിവാഹിതയായി. ഭർത്താവിന്റെ പ്രോത്സാഹനത്താൽ, അവൾ യു‌സി‌സിയിലേക്ക് മടങ്ങി, 1919-ൽ ഫസ്റ്റ്ക്ലാസ് ബഹുമതികളോടെയും വൈദ്യശാസ്ത്രത്തിൽ മികവോടെയും MB, B.Ch., BAO ബിരുദം നേടി. 1922-ൽ പരീക്ഷയിൽ ഒന്നാം സ്ഥാനവും പ്രത്യേക അംഗീകാരവുംഉൾപ്പടെ മേരി തന്റെ എംഡി നേടി..
റവന്യൂ വില്ലേജ്
ഇന്ത്യയിലെ നിർവചിക്കപ്പെട്ട അതിർത്തികളുള്ള ഒരു ചെറിയ ഗ്രാമ ഭരണ പ്രദേശമാണ് റവന്യൂ വില്ലേജ്. ഒന്നോ അതിലധികമോ ചെറുഗ്രാമങ്ങൾ അടങ്ങിയതാണ് ഒരു റവന്യൂ വില്ലേജ്. വില്ലേജ് അഡ്മിനിസ്ട്രേറ്റീവ് ഓഫീസർ (VAO) അഥവാ വില്ലേജ് ഓഫീസർ ആണ് റവന്യൂ വില്ലേജിന്റെ ഉയർന്ന ഉദ്യോഗസ്ഥൻ.
ചരിത്രം
അക്ബർ ചക്രവർത്തിയുടെ റവന്യൂ മന്ത്രി രാജാ തോഡർ മാൾ അവതരിപ്പിച്ച ഭൂപരിഷ്‌കരണ സമ്പ്രദായത്തിന്റെ ഭാഗമായാണ് റവന്യൂ വില്ലേജ് എന്ന ആശയം രൂപപ്പെടുന്നത്. കൃഷിയുടെ വ്യാപ്തി, ഭൂമിയുടെ സ്വഭാവം, വിളകളുടെ ഗുണമേന്മ എന്നിവയനുസരിച്ച് ഭൂവരുമാനം വിലയിരുത്തി നികുതിനിർണ്ണയം നടത്തുക എന്നതായിരുന്നു പരിഷ്കരണത്തിന്റെ അന്തസത്ത. പതിനെട്ടാം നൂറ്റാണ്ടിൽ, തങ്ങളുടെ കീഴിലെ പ്രാദേശിക ഭരണാധികാരികളെ നികുതി പിരിവിനായി സഹായിക്കാനായി മറാത്തർ ഓരോ റവന്യൂ വില്ലേജിന്റെയും ഭൂപടങ്ങൾ തയ്യാറാക്കി വന്നു. മുഗൾ സാമ്രാജ്യത്തിനുള്ളിൽ ഈ സംവിധാനം കുറ്റമറ്റ ഒന്നായി വികസിച്ചിരുന്നില്ലെങ്കിലും, പിൽക്കാലത്തെ ബ്രിട്ടീഷ് ഇന്ത്യൻ ഭരണത്തിൽ കൊണ്ടുവന്ന റവന്യൂ സമ്പ്രദായത്തിന്റെ അടിസ്ഥാനമായി അത് മാറി.
നികുതിശേഖരണത്തിനായുള്ള ഏറ്റവും അടിസ്ഥാന ഘടകമാണ് റവന്യൂ വില്ലേജ്. ഇതിന് മുകളിലായി താലൂക്ക്, ജില്ല എന്നീ സംവിധാനങ്ങൾ നിലനിൽക്കുന്നു. ഗ്രാമവികസനത്തിനും ആസൂത്രണത്തിനുമായി പഞ്ചായത്തീരാജ് എന്ന സംവിധാനം നിലനിൽക്കുന്നുണ്ട്.
References
വർഗ്ഗം:സർക്കാർ ധനസഹായങ്ങൾ ഇന്ത്യയിൽ
ജസീറ എയർവെയ്സ്
പുറത്തേക്കുള്ള കണ്ണികൾ
വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ
പുപുതാൻ സംഭവം
ശത്രുക്കൾക്ക് കീഴടങ്ങാതെ സ്വയം ജീവനൊടുക്കുന്നതിന് പറയുന്ന ബാലിനീസ് വാക്കാണ് "പുപുതാൻ". ഡച്ച് അധിനിവേശത്തിനെതിരെ ഇന്തോനേഷ്യൻ ദ്വീപായ ബാലിയിൽ ഉണ്ടായ ചെറുത്തുനില്പുകൾ ആണ് പുപുതാനുകൾ. ഇതിൽ ഏറ്റവും പ്രമുഖം 1906 ൽ ബാദൂങ്ങിൽ നടന്നതാണ്.
ചരിത്രത്തിൽ കൊളോണിയലിസത്തിന്റെ ക്രൂരത ഇത്രയും പ്രകടമായ മറ്റൊരു സംഭവവുമില്ല. 1906 ൽ ഒരു ചൈനീസ് കപ്പൽ ബാലി തീരത്ത് തകർന്നടിയുന്നു. അത് ആരും തകർത്തതായിരുന്നില്ല. നിഷ്കളങ്കരായ നാട്ടുകാർ കപ്പലിലെ സാധനങ്ങൾ പെറുക്കിയെടുത്ത് വീട്ടിൽ കൊണ്ടുപോയി എന്നതു നേരാണ്. പക്ഷെ, കപ്പലുടമകളായ ചൈനക്കാർ ബാലിയിലെ ഡച്ച് ഭരണകൂടത്തോട് പരാതിപ്പെട്ടത് നാട്ടുകാർ കപ്പൽ തകർത്ത് സാധനങ്ങൾ കൊള്ളയടിച്ചു എന്നായിരുന്നു. ഇതിന് നഷ്ടപരിഹാരം വേണം. ഡച്ച് ഭരണകൂടം ഇതാരു അവസരമായി കരുതി ബാലിയിലെ രാജാവിനോട് വൻതുക നഷ്ടപരിഹാരമായി കെട്ടിവയ്ക്കാൻ ആവശ്യപ്പെട്ടു. രാജാവ് ഇത് ചിരിച്ചു തള്ളി. ഡച്ചുകാർ ആവശ്യം ആവർത്തിച്ചപ്പോഴും രാജാവ് ചിരിച്ചതേയുള്ളൂ. പ്രകോപിതരായ ഡച്ചുകാർ രാജാവിനെ തടവിലാക്കുമെന്ന് പ്രഖ്യാപിച്ചു. ഈ സമയം രാജാവ് ജനങ്ങളോട് നിലപാട് വ്യക്തമാക്കി: "ഡച്ചുകാരോട് പോരാടാനുള്ള ശേഷിയൊന്നും നമുക്കില്ല. എന്നെ അവർ പിടിച്ചുകൊണ്ടുപോയി ഏതെങ്കിലും ദ്വീപിൽ തടവിലിടും. അങ്ങനെ മരിക്കാൻ ഞാൻ ആഗ്രഹിക്കുന്നില്ല. നമുക്ക് ഈ മണ്ണിൽ ഒരുമിച്ചു മരിക്കാം. നിങ്ങളെല്ലാം വെള്ള വസ്ത്രം ധരിച്ച് വരിക."
ആ ആഹ്വാനം ചെവികൊണ്ട് ആയിരക്കണക്കിന് ജനങ്ങൾ വെള്ളവസ്ത്രം ധരിച്ച് തെരുവിലിറങ്ങി. അതിൽ വൃദ്ധരും യുവാക്കളും സ്ത്രീകളും കുട്ടികളും എല്ലാമുണ്ടായിരുന്നു. രാജകീയ വേഷങ്ങളണിഞ്ഞ് പല്ലക്കിൽ വന്ന രാജാവ് നൂറു ചുവട് അകലെ ഡച്ച് സേനയെ കണ്ടപ്പോൾ അതിൽ നിന്നിറങ്ങി. രാജാവിന്റെ നിർദ്ദേശ പ്രകാരം പുരോഹിതൻ അദ്ദേഹത്തിന്റെ നെഞ്ചിൽ കത്തി കയറ്റി. പിന്നാലെ നിരന്ന ബാലിക്കാർ മുഴുവനും സ്വയമോ മറ്റുള്ളവരാലോ കുത്തി കൊല്ലപ്പെട്ടു. സ്ത്രീകൾ അവരുടെ സ്വർണം ഡച്ചുകാർക്ക് നേരെ വലിച്ചെറിഞ്ഞ് "ഇത് എന്നെ കൊല്ലാൻ വേണ്ടിയുള്ള കൂലിയാണ്, നിങ്ങൾ എടുത്തോളു" എന്നു പറഞ്ഞു കൊണ്ടാണ് മരണം വരിക്കുന്നത്. ഒരു ജനത ഒന്നാകെ ഇത്തരത്തിൽ ആത്മാഹുതി ചെയ്ത സംഭവം ലോക ചരിത്രത്തിൽ തന്നെ അപൂർവം ആണ്.
അതിസാഹസികമായ ഈ സമരത്തെപ്പറ്റി എസ്.കെ. പൊറ്റക്കാട് ബാലിദ്വീപ് യാത്രാ വിവരണത്തിൽ വികാരഭരിതമായി വിവരിക്കുന്നുണ്ട്. പുപുതാൻ സംഭവത്തിൽ നിന്നു മനസ്സിലാകുന്നത് ആക്രമിച്ചു കീഴ്പ്പെടുത്തുക തുടങ്ങിയ സ്വഭാവങ്ങളൊന്നും ബാലി ജനതയ്ക്ക് ഇല്ലെന്നു തന്നെയാണ്.
അവലംബം
വർഗ്ഗം:ആത്മഹത്യ വർഗ്ഗം:ഇന്തോനേഷ്യ
ക്രൌളി
ചരിത്രം
1886 ൽ സി.സി. ഡ്യൂസൻ, ഡബ്ലിയു. ഡബ്ലിയു. ഡ്യൂസൻ എന്നിവർ ചേർന്നാണ് ക്രൌളി പട്ടണം സ്ഥാപിച്ചത്. 1887 ൽ ഇതു സംയോജിപ്പിക്കപ്പെട്ട ശേഷം സൌത്ത് വെസ്റ്റ് ലൂയിസിയാന ലാൻറ് കമ്പനിയുടെ ജനറൽ മാനേജരായിരുന്ന ഡബ്ലിയു. ഡബ്ലിയു. ഡ്യൂസൻ പട്ടണത്തിൻറെ വികസനത്തിനുള്ള പ്ലാൻ തയ്യാറാക്കി.
അവലംബം
വർഗ്ഗം:ലുയീസിയാന
പോംപൈ
പോംപെ ഇറ്റലിയിലെ ഒരു പ്രധാന നഗരമാണ് പോംപൈ .ചരിത്രപരമായി വളരെ അധികം പ്രാധാന്യം ഉള്ള ഒരു പുരാതന നഗരമാണ് ഇത്. വേസുവിയസ് എന്ന അഗ്നിപർവത സ്ഫോടനതോടെ ഇ നഗരവും നഗരവാസികളും സമീപ നഗരങ്ങളും എ ഡി 79 ൽ ചാരത്തിനടിയിലയി.250 വർഷങ്ങൾക്ക് മുമ്പാണ് ഈ നഗരം വീണ്ടും കണ്ടെടുക്കുന്നത്.
= പേര് = ലാറ്റിനിലെ പോംപേയി എന്നത് രണ്ടാമത്തെ ഡീക്ലെൻഷൻ പുല്ലിംഗ ബഹുവചന നാമമാണ് ( Pompeiī, -ōrum ). തിയോഡോർ ക്രൗസിന്റെ അഭിപ്രായത്തിൽ, "പോംപേയ് എന്ന വാക്കിന്റെ റൂട്ട് അഞ്ചാം നമ്പറിന്റെ ഓസ്‌കാൻ പദമായ പോംപേ ആയി കാണപ്പെടും, ഇത് സമൂഹം അഞ്ച് കുഗ്രാമങ്ങൾ ഉൾക്കൊള്ളുന്നതോ അല്ലെങ്കിൽ ഒരു കുടുംബ ഗ്രൂപ്പാണ് (ജനൻസ് പോമ്പിയ) സ്ഥിരതാമസമാക്കിയതോ എന്ന് സൂചിപ്പിക്കുന്നു . "
വർഗ്ഗം:ഇറ്റലിയിലെ നഗരങ്ങൾ = അവലംബം =
പ്രാചീന ചരിത്രം
രേഖപ്പെടുത്തപ്പെട്ടിട്ടുള്ള ചരിത്രത്തിന്റെ ദൈർഘ്യം 5000 കൊല്ലത്തോളം വരും. ഇത് തുടങ്ങുന്നത് ബി.സി. മുപ്പതാം നൂറ്റാണ്ടിനോടടുത്ത്, കണ്ടെത്തിയതിൽ എറ്റവും പഴയ ലിപിയായ, ക്യൂണിഫോമിന്റെ ആവിർഭാവത്തോടെയാണ്. പ്രസ്തുത കാലത്തിനു മുമ്പുള്ള കാലത്തെ ചരിത്രാതീത കാലഘട്ടം എന്നു പൊതുവെ പറയുന്നു. ആദ്യ ഒളിമ്പിക്സ് നടന്ന ബി.സി. 776-യിൽ ലിഖിത ഗ്രീക്ക് ചരിത്രം ആരംഭിച്ചതു തൊട്ടുള്ള പ്രാചീന കാലത്തെ, ക്ലാസ്സിക്കൽ കാലഘട്ടം എന്ന് വിശേഷിപ്പിക്കാറുണ്ട്. ഏകദേശം ഇതേ കാലത്തു തന്നെയായിരുന്നു റോമിന്റെ സ്ഥാപന(ബി.സി. 753)വും, പുരാതന റോമിന്റെ ചരിത്രത്തിന്റെയും പുരാതന ഗ്രീസിലെ ആർകൈക്(Archaic) കാലഘട്ടത്തിന്റെയും ആരംഭവും. പ്രാചീന ചരിത്രകാലത്തിന്റെ അന്ത്യം എന്നാണെന്നതിനെപ്പറ്റി തർക്കമുണ്ടെങ്കിലും, പാശ്ചാത്യ പണ്ഡിതന്മാരുടെ അഭിപ്രായത്തിൽ പടിഞ്ഞാറൻ റോമാ സാമ്രാജ്യത്തിന്റെ വീഴ്ച(എ.ഡി. 476), ജസ്റ്റീനിയൻ ഒന്നാമൻ ചക്രവർത്തിയുടെ മരണം, ഇസ്ലാമിന്റെ വരവ് അല്ലെങ്കിൽ ഷാർലെമെയ്ന്റെ(Charlemagne) ഉദയം എന്നിവയിലേതെങ്കിലും ഒന്നോടെ ക്ലാസ്സിക്കൽ യൂറോപ്യൻ ചരിത്രത്തിന് അന്ത്യമായി എന്നു കരുതാവുന്നതാണ്. ഇന്ത്യയിൽ, പ്രാചീന കാലഘട്ടമെന്നാൽ മദ്ധ്യകാല സാമ്രാജ്യങ്ങളുടെ കാലം കൂടി ഉൾപ്പെടുന്നതാണ്. ചൈനയെ സംബന്ധിച്ചടത്തോളം ക്വിൻ വംശകാലം വരെയുള്ള ഘട്ടം പ്രാചീന കാലത്തിൽ ഉൾപ്പെടുന്നു.
പ്രാചീന ചരിത്രത്തിന്റെ അവസാന തീയതി തർക്കവിധേയമാണെങ്കിലും ക്രി.മു. 476 ൽ പാശ്ചാത്യ റോമാ സാമ്രാജ്യത്തിന്റെ പതനം (ഏറ്റവും കൂടുതൽ ഉപയോഗിക്കുന്നു ), 529-ൽ പ്ലാറ്റോണിക് അക്കാദമി അടച്ചു പൂട്ടൽ, 565 AD ൽ ജസ്റ്റീനിയൻ ഒന്നാമന്റെ ചക്രവർത്തിയുടെ മരണം, ഇസ്ലാം മതത്തിന്റെ വരവ് എന്നിവയാണ് പൊതുവെ ഉപയോഗിക്കുന്ന വർഷങ്ങൾ.
പൂർണ്ണമായ പുരോഗതിയിലായിരുന്ന നവലിത്തിക് വിപ്ലവം മൂലം 3000 ബി. സിയിൽ ആരംഭിച്ച 'പ്രാചീന ചരിത്രം' എന്ന കാലഘട്ടത്തിൽ ലോകജനസംഖ്യയിൽ വൻ കുതിച്ചുചാട്ടം ഉണ്ടായി. 10,000 ബി.സിയിൽ ലോകജനസംഖ്യ 2 ദശലക്ഷം ആയിരുന്നു, അത് 3,000 ബി.സിആയപ്പൊളേക്കും  45 ദശലക്ഷം ആയി  വർദ്ധിച്ചു. ബി.സി. 1,000 ൽ ഇരുമ്പ് യുഗത്തിന്റെ ഉയർച്ചയിലൂടെ ജനസംഖ്യ 72 ദശലക്ഷം ആയി വർദ്ധിച്ചു. 500 എഡി കാലയളവിൽ ലോകജനസംഖ്യ 209 ദശലക്ഷത്തിലെത്തിയിരുന്നു.